Bruka: Lavrov vraća Dodiku ukradenu ikonu – SLOBODNA VOJVODINA\nBruka: Lavrov vraća Dodiku ukradenu ikonu\nZvanična Moskva saopštila je da će vratiti Bosni i Hercegovini vekovima staru ukrajinsku ikonu koju je predsedavajući Predsedništva BiH Milorad Dodik poklonio ruskom ministru spoljnih poslova Sergeju Lavrovu.\nZastupnik Ministarstva spoljnih poslova Rusije rekao je za AFP da će pozlaćena pravoslavna ikona – za koju se veruje da je stara 300 godina – “biti vraćena” u Bosnu, kako bi se njeno poreklo utvrdilo uz pomoć Interpola.\nOva zlatna ikona koju je Dodik poklonio Lavrovu izazvala je pravi diplomatski skandal.\nPredsedavajući Predsedništva BiH Milorad Dodik poklonio je pozlaćenu ikonu šefu ruske diplomatije Sergeju Lavrovu pre nekoliko dana u Istočnom Sarajevu.\nUkrajina tvrdi da je pozlaćena ikona iz Luganjska stara 300 godina zapravo kulturna baština te zemlje i BiH je trenutno pod vrlo ozbiljnom optužbom ukrajinske ambasade zbog te ikone koja je bila u posedu Milorada Dodika pre nego što ju je poklonio Lavrovu.\nLuganjsk je i sada pod kontrolom proruskih separatista.\nNa fotografiji se vidi i, kako je ukrajinska ambasada istakla, voštani pečat po kojem je ikona registrovana kao vlasništvo Ukrajine, još dok je ta država bila deo SSSR-a.\nSasvim je logičan zahtev da se istraži prvo odakle Dodiku ikona, a onda i da neko s pravom postavi pitanje odakle mu ideja da je pokloni Lavrovu.\nOvaj Dodikov čin jednako je podrška agresivnoj politici i vojnim akcijama Rusije protiv Ukrajine kao i činjenica da su državljani BiH išli u Luganjsk i Donjeck da ratuju na strani Ruske Federacije, odnosno okupatora. Jednom od njih, Gavrilu Steviću, zbog toga se i sudi jer je pridruživanje paravojnim formacijama u inostranstvu krivično delo po zakonima BiH.\nRelated Topics:Milorad DodikSergej Lavrov\nOlenik: Da li vlast i “prava” opozicija zajedno stopiraju EU put Srbije?\nVučić je pozvao Varheljija i saopštio mu da se Dodik vraća u institucije države BIH\nViše međunarodnih organizacija je za Radio Slobodna Evropa (RSE) demantovalo da finansiraju ekološke i opozicione proteste u Srbiji, za šta ih je nedavno optužila premijerka Srbije.\nAmerička agencija za međunarodni razvoj (USAID), Vestministerska fondacija za demokratiju (Westminster Foundation for Democracy), Britanski savet (British Council), Rivervoč (Riverwatch) i EuroNatur u odvojenim pisanim odgovorima navode da ne učestvuju u političkom životu Srbije, te da su njihove aktivnosti usmerene na ekonomski i demokratski razvoj zemlje.\nNa konferenciji za medije 20. januara, na kojoj je saopštila da je Vlada prekinula saradnju sa međunarodnom rudarskom kompanijom Rio Tinto, premijerka Srbije je optužila desetak međunarodnih organizacija iz Sjedinjenih Država, Velike Britanije, Nemačke i Austrije da finansiraju ekološke proteste u Srbiji, na kojima su građani tražili prekid saradnje sa Rio Tintom i zabranu iskopavanja litijuma u Srbiji.\nOna je u tom kontekstu navela Rokfeler fondaciju, USAID, Fond za otvoreno društvo, Nacionalnu zadužbinu za demokratiju (NED), Vestminstersku fondaciju za demokratiju, Britanski savet, Rivervoč, Evronatur (Euronatur).\nUSAID: Sredstva američke vlade ne mogu se koristiti za podršku protestima\nU srpskoj kancelariji Američke agencije za međunarodni razvoj (USAID) su za RSE naveli da odbacuju sve tvrdnje da USAID finansira proteste niti da učestvuje u osnivanju organizacija civilnog društva.\n“Naši sporazumi o finansiranju eksplicitno navode da se sredstva američke vlade ne mogu koristiti za podršku bilo kakvim protestima ili političkim aktivnostima pojedinaca ili grupa”, kažu u ovoj američkoj agenciji koja je osnovana početkom šezdesetih godina prošlog veka.\nPodsećaju da USAID već dve decenije radi u partnerstvu sa Srbijom.\n“Tokom tog perioda, sarađivali smo sa svakom Vladom Srbije kako bismo pomogli ekonomski i demokratski razvoj”, kažu u USAID-u.\nKako navode, sav rad Američke agencije za međunarodni razvoj u Srbiji je usmeren ka jačanju zemlje i podršci njenim naporima u procesu pridruženja Evropskoj uniji (EU), kao i sprovođenju reformi koje će poboljšati život građana.\n“Svako sugerisanje da je po sredi nešto suprotno smatramo apsurdnim”, kažu u USAID-u.\nAmerička agnecija za međunarodni razvoj navodi da je od 2001. godine do danas uložila oko 140 miliona dolara u aktivnosti namenjene civilnom društvu i medijima u Srbiji, dok je više od 400 miliona dolara potrošeno na podršku inicijativama namenjenim boljem funkcionisanju državne uprave.\nTakođe navode da je veliki deo sredstava utrošen na približavanje civilnog društva i državnih organa kako bi se poboljšala koordinacija između građana i njihovih izabranih predstavnika.\n“USAID sa ponosom podržava organizacije civilnog društva u Srbiji i širom sveta koje nastoje da podignu nivo svesti i transparentnosti o pitanjima koja su važna za lokalne zajednice, kao što je zaštita životne sredine”, kažu za RSE.\nU svom obraćanju 20. januara, premijerka Srbije je kao primer delovanja međunarodnih organizacija navela da je USAID podržao lokalna ekološka udruženja u inicijativi Odbranimo planinu Babu, što je, kako je dodala Brnabić, usporila projekat izgradnje autoputa Moravski koridor.\nMeštani nekoliko sela u okolini planine Babe u centralnoj Srbiji negoduju zbog otvaranja kamenoloma, koji, kako tvrde, ugrožava životnu sredinu kao i bezbednost meštana okolnih sela.\nS druge strane, predstavnici Vlade kažu da je eksploatacija krečnjaka neophodna za izgradnju autoputa koji treba da spoji centralni deo Srbije sa zapadnim.\nU odgovoru za RSE iz USAID-a kažu da jesu odobrili “bespovratna sredstva malog iznosa” lokalnom udruženju Pridruži se s ciljem da podrže njihovu inicijativu Odbranimo planinu Babu.\nDodaju i da je finansiranje trajalo od aprila do kraja oktobra 2021. godine, te da su sredstva bila namenjena za unapređenje učešća građana u kreiranju lokalnih politika koje se odnose na zaštitu životne sredine.\n“Konkretnije, bespovratna sredstva su bila namenjena informisanju javnosti o važnosti zaštite životne sredine i efektima koje izgradnja i kamenolom mogu imati kako na životnu sredinu tako i na okolna naselja, kao i saradnji sa lokalnim vlastima na iznalaženju obostrano prihvatljivog rešenja”, kažu u USAID-u.\nU USAID-u podvlače da se podrška ovoj inicijativi završila 31. oktobra, a da je peticija ovog udruženja objavljena 24. novembra 2021. u trenutku kada više nisu primali podršku USAID-a.\nWFD: Lažne tvrfnje o finansiranju protesta\nVestministeska fondacija za demokratiju saopštila je da su lažne tvrdnje čelnice Vlade Srbije da je ta fondacija finansirala ekološke ili političke proteste. Kako kažu, ove tvrdnje “ne odražavaju naše partnerstvo sa srpskim institucijama i posao koji radimo dugi niz godina”.\n“U Srbiji smo radili od početka njene demokratske tranzicije i sarađivali smo sa Vladom, ministarstvima, Skupštinom Srbije i više političkih partija iz svih spektra, kako vlasti tako i opozicije. Naš rad sa različitim zainteresovanim stranama je uvek bio transparentan i imao je za cilj podršku reformi, demokratskom razvoju i dobrom upravljanju”, navodi se u odgovoru WFD-a.\nNisu odgovorili na pitanje RSE koliko je WFD do danas uložio sredstava u vladine i nevladine projekte u Srbiji.\nVestministerska fondacija za demokratiju je javno telo Ujedinjenog Kraljevstva, koje se finansira iz Kancelarije za spoljne poslove, Komonvelt i razvoj (FCDO). Kako se navodi na zvaničnom sajtu, fondacija je osnovana 1992. godine, s ciljem jačanja demokratije i otvorenih društava širom sveta.\nRivervoč dao 100.000 evra za borbu protiv mini hidroelektrana\nUlrih Ajhelman (Ulrich Eichelmann) iz austrijske nevladine organizacije Rivervoč je za RSE prokomentarisao izjavu Ane Brnabić rečima da je postalo „gotovo normalna taktika da se za sopstvene greške okrivi neko drugi“, te da to nije slučaj samo u Srbiji.\n„Danas, u vremenima lažnih vesti i talasa teorija zavere, deluje gotovo normalno da se tako nešto pojavi. Međutim, da tako nešto iznese premijerka je pomalo i novi spin“, kaže Ajhelman u pisanom odgovoru.\nRivervoč, prema njegovim rečima, radi naBalkanu poslednjih 11 godina, zajedno sa partnerima iz organizacije EvroNatur. Kako kaže, u okviru kampanje Save the Blue Heart of Europe (Sačuvajmo plavo srce Evrope), izdvojeno je ukupno oko 100.000 evra za nevladine organizacije u Srbiji koje se bore protiv projekata izgradnje mini hidroelektrana.\n“Ova sredstva usmerena su za akcije protiv brana na Staroj planini i kraljevačkom kraju. Obe oblasti su bile i ugrožene sa po oko 50 hidroenergetskih projekata”, navodi Ajhelman.\nOn dodaje da Rivervoč nije osnovao nijednu nevladinu organizaciju u Srbiji, te da podržavaju one koje već postoje.\nU Srbiji je u poslednjih nekoliko godina održan niz protesta protiv izgradnje malih hidroelektrana. Prema mišljenju stručnjaka i ekoloških aktivista, ovi projekti imaju negativan uticaj na prirodu i životnu sredinu, dok istovremeno imaju neznatan benefit na društvo.\nVećina malih hidroelektrane koje su izgrađene u Srbiji ili koje se tek grade su derivacionog tipa (grade se u brdsko-planinskim predelima, kod vodotokâ sa velikim padovima, prim. aut.) i to u zaštićenim prirodnim područjima, kao što su nacionalni parkovi i parkovi prirode.\nEuroNatur: Brnabić zanemaruje snažan ekološki pokret u Srbiji\nOglasila se i nevladina organizacija iz Nemačke EuroNatur. Gabrijel Švaderer (Gabriel Schwaderer), izvršni direktor ove organizacije, ocenjuje u pisanom odgovoru za RSE da su izjave srpske premijerke “veoma iritantne”, jer ona očigledno zanemaruje snažan ekološki pokret u Srbiji.\n“Premijerka Brnabić koristi narativ da u Srbiji ne postoji ekološki pokret, već da svu opoziciju vode organizacije iz inostranstva. Snažno se protivimo ovom narativu”, navodi Švaderer.\nPrema njegovom mišljenju, taj stav nosilaca vlasti u Srbiji podseća na slične pristupe iz Rusije i Mađarske.\nŠvaderer kaže da EuroNatur podržava nevladine organizacije u Srbiji u oblasti borbe protiv izgradnje mini hidroelektrana, te u zaštiti ptica i očuvanju močvara.\nDodaje da je EuroNatur u poslednjih deset godina izdvojio oko 50.000 evra u oblasti zaštite ptica i močvara na godišnjem nivou, dok su u oblasti hidroenergetike u protekloj deceniji finansijski podržali nevladine organizacije u Srbiji sa ukupno 30.000 evra.\n“Nijednu od organizacija koje podržavamo nije osnovao EuroNatur, ali mi podržavamo naše partnere u ispunjavanju njihove misije”, Gabrijel Švaderer.\nOrganizacija EuroNatur je osnovana 1987. godine u nemačkom gradu Radofcelu. Od osnivaja se bavi očuvanjem evropske prirodne baštine.\nBritanski savet: Mi smo apolitična organizacija\nNa listi organizacija koje, prema tvrdnjama Ane Brnabić, finansiraju proteste u Srbiji našao se i Britanski savet.\nU ovom telu, koje je ranih 1930-ih osnovala Vlada Ujedinjenog Kraljevstva, kažu za RSE da Britanski savet gradi veze, razumevanje i poverenje između ljudi u Ujedinjenom Kraljevstvu i drugim zemljama kroz umetnost i kulturu, obrazovanje i engleski jezik.\n„Mi smo apolitična organizacija fokusirana na odnose u kulturi. Radimo sa nizom partnera, uključujući britansku vladu, organizacije civilnog društva i brojne donatore“, navodi se u odgovoru Saveta.\nPodsećaju i da u Srbiji rade od 1940. godine, pomažući mladim ljudima da steknu veštine, samopouzdanje i kontakte koji su im potrebni da ostvare svoj potencijal.\nU Britanskom savetu podsećaju da su do sada imali niz projekata za osnaživanje obrazovnog sistema, nauke i kulture u društvu, među kojima su programi Škole 21. veka i Nove tehnologije u obrazovanju, kao i više izložbi savremenih britanskih umetnika.\nBritanski savet: Mi smo apolitična organizacija fokusirana na odnose u kulturi\nU Britanskom savetu nisu odgovorili za RSE na pitanje koliko su do danas uložili sredstava u vladine i nevladine projekte u Srbiji.\nRSE je kontaktirao i ostale organizacije koje je pomenula premijerka Srbije, ali do zaključenja teksta odgovor od njih nije stigao.\nŠta je rekla premijerka?\nAna Brnabić je na konferenciji za medije 20. januara je rekla da nema reči „kojima bih opisala licemerje stranaca koji finansiraju ove organizacije i proteste“.\n„Finansijeri protesta napadaju kompanije iz tih zemalja, a mi valjda treba da ih branimo i politički slabimo. To je licemerno i tu poruku sam prenela i ambasadorima nekoliko zemalja sa kojima sam razgovarala“, rekla je tada Brnabić.\nOna je rekla da to pokazuje da neki finansiraju proteste kako bi se “slomila kičma” predsedniku Srbije Aleksandru Vučiću, ali da istovremeno znaju “da je Vučić dovoljno posvećen i dovoljno ozbiljan da će te projekte izgurati ukoliko misli da su u najboljem interesu Republike Srbije”.\n“Pa ćete onda dobiti i jedno i drugo: i da se oslabi Vučić, a i da vaša kompanija ostane i tu radi”, rekla je Brnabić na konferenciji za medije na kojoj je saopštila da Vlada Srbije prekida saradnju sa britansko-australijskom rudarskom kompanijom Rio Tinto.\nBrnabić: Neki finansiraju proteste kako bi se “slomila kičma” predsedniku Srbije (20. januar 2022.)\nTa kompanija je vodila projekat Jadar za eksploataciju litijuma u zapadnoj Srbiji.\nEkološke organizacije podržane građanima koji se protive eksploataciji litijuma u Srbiji su od novembra 2021. u protestima i blokadama saobraćaja širom zemlje zahtevajući od Vlade da se ukine uredba o prostornom planu koji predviđa sprovođenje rudarskog projekta Jadar i objavljivanje dokumenata potpisanih sa Rio Tintom.\nOdgovor SAD, Velike Britanije i Nemačke\nDan nakon što je predsednica Vlade Srbije iznela ove optužbe, reagovale su ambasade Sjedinjenih Američkih Država, Ujedinjenog Kraljevstva i Nemačke. Te države su u zajedničkom saopštenju negirale da finansiraju ekološke ili političke proteste u Srbiji.\n“Bezrezervno odbacujemo sugestije da naše države, ili organizacije preko kojih obezbeđujemo tehničku pomoć i podršku, finansiraju ili usmeravaju akcije protiv Vlade Srbije ili bilo koje politike koju ona sprovodi, što uključuje i finansiranje protesta”, navodi se u zajedničkoj izjavi nemačke, britanske i američke ambasade u Srbiji.\nTri države ocenile su da se radi o štetnoj i teško razumljivoj optužbi, posebno, kako su navele, kada je reč o organizacijama koje godinama podržavaju Vladu Srbije i Skupštinu i sa njima rade na reformama i razvoju demokratskih institucija.\nautor: Dušan Komarčević


Amerika se približava opasnoj crvenoj liniji velikog rata: Drže fitilj i za paljenje Balkana - 30.11.2021, Sputnik Srbija\nRazmeštajući vojne snage po svetu, SAD se opasno približavaju liniji iza koje stoji veliki rat. Za sada su fokusirane na taktiku šireg obuzdavanja Rusije i... 30.11.2021, Sputnik Srbija\nRevizija globalnog raspoređivanja američkih Oružanih snaga, koju je predsednik Amerike Džozef Bajden najavio 4. februara, završena je, izvestili su iz Ministarstva odbrane SAD.Dok je širenje vojnog prisustva i infrastrukture u Australiji i na tihookeanskim ostrvima deo strategije za obuzdavanje Kine, u Evropi će revizija globalnog razmeštanja omogućiti, kako je objasnila v. d. zamenik pomoćnika ministra odbrane SAD za politička pitanja Mara Karlin, kredibilno vojno obuzdavanja ruske agresije i otvaranja prostora NATO snagama da deluju efikasnije.Poslednji pokušaj imperije da sačuva pozicijuTukididova zamka za SAD, komentariše politikolog Aleksandar Pavić, objašnjavajući da je ovim potezom Amerika pokazala spremnost da učini sve protiv svojih takmaca, pa i po cenu rata - Kine, zato što je sve više ekonomski ugrožava na globalnom nivou, a Rusije jer je već ugrozila njen primat na vojnom polju.Taktika šireg obuzdavanja - uvući Rusiju i Kinu u ratDa su se SAD približile zaoštravanju do krajnjih granica upozorili su i ruski zvaničnici, posebno Sergej Šojgu koji je obavestio javnost da američki bombarderi duž ruskih granica simuliraju nuklearne napade na Rusiju. Igra je opasna, ocenjuje Pavić, posebno stoga jer je reč o tri nuklearne sile, od kojih dve - Rusija i Amerika - imaju mogućnost da unište ceo svet.Šira taktika obuzdavanja ima na raspolaganju više mehanizama, tvrdi Pavić, od uvođenja sankcija, podizanja novog Berlinskog zida, povećanja vojnih budžeta, uvođenja nekog totalitarnog poretka u tom tzv slobodnom svetu koji kontroliše Amerika.Destabilizacija Balkana u nekoliko scenarijaKada je reč o žarišnim tačkama na Balkanu, budući da su se SAD eksplicitno izjasnile da razmeštanje u Evropi ima za cilj obuzdavanje Rusije, one, po rečima Pavića mogu biti Kosovo i Metohija, BiH, Crna Gora, ali i Srbija.Oni su stvorili DAEŠObjašnjenje SAD da revizija globalnog razmeštanja Oružanih snaga ima veze sa sprečavanjem delovanja DAEŠ-a u Iraku i Siriji, po mišljenju Pavića, bilo bi smešno da nije toliko opasno.„Dokumentovano je da su Amerikanci i Britanci pomogli stvaranje DAEŠA u Siriji i Iraku, što je otkrio prvi savetnik za nacionalnu bezbednost predsednika Trampa Majkl Flin, nekadašnjeg šefa vojnoobaveštajne službe. Dokument koji je izašao u javnost obelodanio je da su američki i britanske snage podsticale stvaranje islamističke kneževine na tlu Iraka i Sirije koje su se posle razvile u ISIS ili DAEŠ“, kaže Pavić, podsećajući da su Rusi detektovali avione koji prveoze članove ISIS-a i DAEŠ-a u Avganistan radi destabilizacije prilika i posebno novih vlasti.Izgovor da je DAEŠ razlog revizije globalnog razmeštanja Oružanih snaga SAD smešan je u istoj meri, smatra Pavić, kao i izgovor da je američka protivraketna odbrana razmešta u Evropi zbog opasnosti od Irana.\nrusija, donbas, kina, balkan, vojska sad, američke vojne baze, rat, analize i mišljenja\n22:35 30.11.2021 (Osveženo: 12:11 21.12.2021)\nRazmeštajući vojne snage po svetu, SAD se opasno približavaju liniji iza koje stoji veliki rat. Za sada su fokusirane na taktiku šireg obuzdavanja Rusije i Kine, odnosno pokušaje otvaranja novih žarišta - u Ukrajini, Tajvanu i na Balkanu- kako bi homogenizovala svoje vazale i sačuvale primat u svetu\nDok je širenje vojnog prisustva i infrastrukture u Australiji i na tihookeanskim ostrvima deo strategije za obuzdavanje Kine, u Evropi će revizija globalnog razmeštanja omogućiti, kako je objasnila v. d. zamenik pomoćnika ministra odbrane SAD za politička pitanja Mara Karlin, kredibilno vojno obuzdavanja ruske agresije i otvaranja prostora NATO snagama da deluju efikasnije.\nTukididova zamka za SAD, komentariše politikolog Aleksandar Pavić, objašnjavajući da je ovim potezom Amerika pokazala spremnost da učini sve protiv svojih takmaca, pa i po cenu rata - Kine, zato što je sve više ekonomski ugrožava na globalnom nivou, a Rusije jer je već ugrozila njen primat na vojnom polju.\n„Revizija je poslednji pokušaj jedne globalističke imperije da sačuva svoju poziciju po cenu ugrožavanja svetskog mira. Ne zaboravimo da Rusija i Kina nemaju vojne baze u svetu, svega nekoliko, dok Amerika ima njih preko 800, i razmeštene specijalne jedinice u preko 100 zemalja sveta. Umesto puta saradnje multipolarnosti koji godinama zagovaraju Moskva i Peking, SAD su krenule putem zaoštravanja i pravljenja vrlo opasne blokovske podele sa ciljem obuzdavanje Rusije i Kine“, kaže Pavić dodajući da ako je obuzdavanje svetskog komunizma, u doba Hladnog rata moglo ideološki da se opravda borbom za demokratiju i slobodu, danas nema ni SSSR ni Mao Ce Tunga te SAD ne pokušavaju da iznađu opravdanje za ovaj poduhvat.\nTaktika šireg obuzdavanja - uvući Rusiju i Kinu u rat\nDa su se SAD približile zaoštravanju do krajnjih granica upozorili su i ruski zvaničnici, posebno Sergej Šojgu koji je obavestio javnost da američki bombarderi duž ruskih granica simuliraju nuklearne napade na Rusiju. Igra je opasna, ocenjuje Pavić, posebno stoga jer je reč o tri nuklearne sile, od kojih dve - Rusija i Amerika - imaju mogućnost da unište ceo svet.\n„Vašington je svestan da nuklearni arsenal Rusije i Kine može da uništi Ameriku čak i u okolnostima da budu prve napadnute. Zato SAD zagovaraju posrednički rat preko trećih zemalja ili preko zemalja koje su instrumentalizovane kao što je to bila Gruzija,ili kao što je sada Ukrajina. Ukrajina je odličan primer ove taktike, šire taktike obuzdavanja, i pokušaja da se Rusija uvuče u intervenciju u Ukrajini radi odbrane Donbasa. Slično je i kada je reč o Kini i Tajvanu. Ukoliko bi se odlučile na ovaj korak, SAD bi to iskoristile kao sredstvo homogenzacije onog dela sveta koji je pod njenom čvrstom kontrolom, eliminišući poslednje džepova otpora“\nŠira taktika obuzdavanja ima na raspolaganju više mehanizama, tvrdi Pavić, od uvođenja sankcija, podizanja novog Berlinskog zida, povećanja vojnih budžeta, uvođenja nekog totalitarnog poretka u tom tzv slobodnom svetu koji kontroliše Amerika.\nKada je reč o žarišnim tačkama na Balkanu, budući da su se SAD eksplicitno izjasnile da razmeštanje u Evropi ima za cilj obuzdavanje Rusije, one, po rečima Pavića mogu biti Kosovo i Metohija, BiH, Crna Gora, ali i Srbija.\n„Amerika je nekoliko dana pre terorističkog napada u Dečanima, upozorila na ovakvu mogućnost, što znači da su bili upoznati sa tim šta će se desiti. BiH su potencijalno žarišna tačka koja bi mogla da bukne pokušajem dizanja obojene revolucije preko opozicije u RS, ali i migrantske krize. Ni Srbija nije izuzeta“, upozorava Pavić, dodajući da nemiri mogu da se podstaknu i u Crnoj Gori koja se drži u nekom stanju ni na nebu ni na zemlji isključivo zbog toga što su Amerikanci javno rekli da DF koji čini najjače aktere u najjačoj partijskoj koaliciji nije njihov partner.\nObjašnjenje SAD da revizija globalnog razmeštanja Oružanih snaga ima veze sa sprečavanjem delovanja DAEŠ-a u Iraku i Siriji, po mišljenju Pavića, bilo bi smešno da nije toliko opasno.\n„Dokumentovano je da su Amerikanci i Britanci pomogli stvaranje DAEŠA u Siriji i Iraku, što je otkrio prvi savetnik za nacionalnu bezbednost predsednika Trampa Majkl Flin, nekadašnjeg šefa vojnoobaveštajne službe. Dokument koji je izašao u javnost obelodanio je da su američki i britanske snage podsticale stvaranje islamističke kneževine na tlu Iraka i Sirije koje su se posle razvile u ISIS ili DAEŠ“, kaže Pavić, podsećajući da su Rusi detektovali avione koji prveoze članove ISIS-a i DAEŠ-a u Avganistan radi destabilizacije prilika i posebno novih vlasti.\nIzgovor da je DAEŠ razlog revizije globalnog razmeštanja Oružanih snaga SAD smešan je u istoj meri, smatra Pavić, kao i izgovor da je američka protivraketna odbrana razmešta u Evropi zbog opasnosti od Irana.


Železara će moći da poveća izvoz u EU za oko 30 odsto\nTanjug 18. marta 2022. 15:21\nSMEDEREVO – Železara Smederevo će, najnovijom preraspodelom kvote za uvoz čelika u EU, na kvartalnom nivou moći da poveća izvoz toplovaljanog lima sa 120.000 tona na 150.000 tona, što je povećanje od oko 30 odsto, rečeno je danas Tanjugu u kompaniji HBIS.\nTakođe, kažu da će nova uredba Evropske komisije o preraspodeli kvota za uvoz čelika u EU pozitivno uticati na poslovanje HBIS grupe Srbija.\nEvropska komisija usvojila je 16. marta Uredbu o preraspodeli kvota za uvoz čelika u EU, koje su do sada bile namenjene Rusiji i Belorusiji, a kojom su Srbiji povećane kvote za izvoz pojedinih vrsta čelika.\nEK je uredbu donela nakon odluke o zabrani uvoza čelika iz Rusije i Belorusije na tržište EU.\n„U slučaju Srbije nove kvote za izvoz čelika na tržište EU, odnose se samo na program toplovaljanih traka i limova, dok program proizvoda od belog lima, hladnovaljane trake i limovi nisu obuhvaćeni ovim promenama“, rekao je Tanjugu generalni direktor prodaje i marketinga u HBIS grupi Srbija Aleksandar Mladenovski.\nKaže da je HBIS grupa Srbija pre uvođenja kvota plasirala najveći deo svojih proizvoda na tržište EU, ali i da je zbog mera EK donetih 2019. godine morala da smanji obim proizvodnje. „Najnovijom preraspodelom kvote toplovaljanog programa su na kvartalnom nivou sa 120.000 tona, povećane na 150.000 tona, što predstavlja rast od oko 30 odsto, ali to nije ni blizu mogućnostima koje je smederevska železara imala pre uvođenja kvota“, naveo je Mladenovski.\nDodaje da će kompanija u skladu sa novim merama prilagoditi svoju proizvodnju i strategiju prodaje.


Suđenje Zoranu Marjanoviću optuženom da je 2. aprila 2016. godine ubio svoju suprugu pevačicu Jelenu Krsmanović, od početka godine ni jednom nije održano - oba puta kada je trebalo ono je odloženo zbog korone. Prvi glavni pretres u postupku koji se vodi protiv Zorana Marjanovića ...\nSuđenje Zoranu Marjanoviću, optuženom za ubistvo supruge Jelene 2. aprila 2016. godine na nasipu u Borči zakazano je za danas, najverovatnije neće biti održano. Prema pisanju medija, nije isključena mogućnost da suđenje bude odloženo jer je jedan od članova veća, koje sudi ...\nSuđenje Zoranu Marjanoviću, optuženom za ubistvo supruge Jelene 2. aprila 2016. godine na nasipu u Borči, koje je zakazano za sutra, najverovatnije neće biti održano. Razlog je to što je jedan od članova veća koje sudi Zoranu Marjanoviću zaražen korona virusom.\nOdlaže se suđenje Marjanoviću, član veća ima koronu\nSuđenje Zoranu Marjanoviću, optuženom za ubistvo supruge Jelene Marjanović, 2. aprila 2016. godine na nasipu u Borči, koje je zakazano za sutra, najverovatnije neće biti održano, jer je jedan od članova sudskog veća zaražen koronom.\nKako mediji nezvanično saznaju, jedan od članova veća koje sudi Zoranu Marjanoviću, zaražen je korona virusom i zbog toga sutra neće biti izveden novi dokaz koji je stigao u sud. - Za sutrašnje suđenje zakazano je saslušanje sudskih veštaka i iznošenje primedbi odbrane na nalaz ...\nODLAŽE SE SUĐENJE Zoranu Marjanoviću za ubistvo supruge Jelene! Evo zbog čega sutra neće biti izvođeni dokazi koji su ...\nSuđenje Zoranu Marjanoviću, optuženom za ubistvo supruge Jelene 2. aprila 2016. godine na nasipu u Borči, koje je zakazano za sutra, najverovatnije neće biti održano. Kako Kurir nezvanično saznaje, jedan od članova veća koje sudi Zoranu Marjanoviću, zaražen je korona virusom i ...


Nikoli stan od Beograda: Akcija 'Novosti' uspela - najstarijem Petroviću i njegovim maloletnim sestrama stiže pomoć\nMenjamo propise da izađemo u susret, rekao je Vesić MLADI Nikola Petrović (19) i njegove maloletne sestre Nevena (14) i Nikolina (10) nisu sami! Posle teksta objavljenog u "Novostima", odmah je reagovao Goran Vesić, zamenik gradonačelnika Beograda. On je naložio da se za prvu narednu sednicu Skupštine grada pripremi Izmena i dopuna Odluke o pravima i uslugama socijalne zaštite. Tako će se omogućiti da Grad može da dodeli stanovanje deci koja ostanu bez roditelja u stanovima predviđenim za tu namenu. U izjavi za "Novosti" Vesić je naveo da se to odnosi na period do osamostaljivanja, za decu koja na drugi način ne mogu da obezbede krov nad glavom. - Osim toga, planiramo uvođenje nove finansijske pomoći koja...\nVečernje novosti: Dobiće kompletno opremljen stan na korišćenje i novac dok se ne osamostale: Nikoli (19) i njegovim sestrama život se menja iz korena, više nema razloga za strah i strepnju, biće obezbeđeni zahvaljujući Gradu Beogradu!\nPosle priče o Nikoli Petroviću (19) i njegovim maloletnim sestrama, zamenik gradonačelnika Beograda Goran Vesić naložio je da se za prvu narednu sednicu Skupštine grada pripremi Izmena i dopuna Odluke o pravima i uslugama socijalne zaštite, po kojima bi Grad deci koja ostanu bez roditelja mogao...


Bajden obećava: Vakcine za sve punoletne Amerikance do 1. maja - Američki izbori\nAktuelni predsednik, Džo Bajden, obratio se naciji pre dva dana povodom borbe protiv pandemije virusa korona. Kako je tema o vakcinaciji glavna i najvažnija u svakoj zemlji, a naročito u Americi gde je bitku sa virusom izgubilo 534.000 ljudi, predsednik je za glavnu temu obraćanja izabrao upravo proces vakcinacije.\nNaime, predsednik je rekao da će forsirati svoju administraciju, ali i lokalne vlasti, da svim odraslim građanima omoguće vakcinisanje do 1. maja ove godine. Pod „forsiranjem“ Bajden je mislio na brži i efikasniji način vakcinisanja u sve više zdravstvenih ustanova koje će biti pod strogim federalnim nadzorom, kao i efikasnija rad stručnog osoblja koje će biti raspoređeno po punktovima za vakcinisanje. Na početku obraćanja Bajden se osvrnuo na žrtve ove opake bolesti, ali i sugerisao da bi do 4. jula ove godine „stvari mogle da se vrate u normalnu“.\n„Posle duge i veoma teške godine, to će ovogodišnji Dan nezavisnosti učiniti veoma posebnim“, rekao je predsednik, prenosi Guardian\nCentar za kontrolu i prevenciju bolesti saopštio je u subotu novi presek stanja kada je vakcinacija u pitanju. U SAD je do sada prvom dozom vakcine vakcinisano oko 68,9 miliona ljudi, dok je drugu dozu primilo oko 36,8 miliona.\nPredsednik Bajden je još na samom početku mandata obećao da će do svog stotog dana mandata u SAD biti vakcinisano čak 100 miliona ljudi. To je u proseku na dan po 1,5 miliona novovakcinisanih. Brojni su faktori koji mogu da pomognu, ali i da odmognu brzoj i efikasnoj vakcinaciji. Uprkos oštrim kritikama da je ta ideja veoma ambiciozna i skoro nemoguća Amerikancima sa vakcinacijom uopšte ne ide loše i nije isključeno da će predsednik na svoj 100 dan mandata – 30. april 2021. godine – moći da se pohvali brojkom od 100 miliona vakcinisanih sugrađana.


VOX VAMSD-12IE klima uređaj cena, cene Srbija, prodaja Beograd Novi Sad Niš\nVOX VAMSD-12IE klima uređaj cene\nVOX VAMSD12IE Kapacitet klime u BTU 12000... specifikacija\ncena od 27.324,00 do 30.990,00 din | prodavnica (2)\nEPonuda nije internet prodavnica već Vam omogućava da brzo i lako nađete VOX VAMSD-12IE klima uređaj po najjeftinijoj ceni. Naš cilj je da kupci budu što bolje informisani o ponudi VOX klima uređaj VAMSD-12IE na tržištu Srbije. Vrlo lako nalazite željeni proizvod za kategoriju Klima uređaji cene, ne morate da lutate od sajta do sajta za VOX Klima uređaji, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za VOX VAMSD-12IE klima uređaj sa PRODAVCEM. EPonuda ne može da garantuje potpunu tačnost specifikacije i slika za VOX VAMSD-12IE klima uređaj. Pre kupovine, podatke za VOX klima uređaj VAMSD-12IE proverite na sajtu PROIZVOĐAČA.


Mitrovica u top 10 - Ozon Media\nSremska Mitrovica – Sremska Mitrovica nalazi se među top 10 gradova i oština u Vojvodini u domenu lokalnog ekonomskog razvoja, pokazalo je istraživanje „Kapaciteti za LER u Vojvodini“, koje je sproveo NALED – Nacionalna alijansa za lokalni ekonomski razvoj, a uz podršku Pokrajinskog sekretarijata za međuregionalnu saradnju i lokalnu samoupravu.\nPrema tom istraživanju najuspešniji gradovi i opštine u poslednjih deset godina u Vojvodini su Stara Pazova, Ruma, Inđija, Pančevo i Kula.\nIstraživanje je obuhvatalo analizu administrativnih, kadrovskih i tehničkih kapaciteta lokalnih samouprava u Vojvodini za podršku postojećoj privredi i privlačenje investicija, a fokus je stavljen na kancelarije za lokalni ekonomski razvoj (KLER) i njihovu sposobnost da se bave tim poslovima.\nRangiranjem je obuhvaćeno 35 od 45 gradova i opština koje su učestvovale u istraživanju, a u Top 10 ušli su još i Pećinci, Apatin, Novi Bečej i Subotica.\nIstraživanje NALED-a je takođe pokazalo da je u poslednjih pet godina ostvaren rast zarada u 19 od 45 vojvođanskih lokalnih samouprava, između ostalih i u Sremskoj Mitrovici koja je jedan od devet gradova i opština sa prosečnom zaradovm većom od proseka u Vojvodini.\nU rangiranju vojvođanskih opština NALED se rukovodio međunarodnim standardima poslovnog okruženja.\nIgor Mirović predstavio članove Pokrajinske vlade


Home test – Safety assessment\nDo 2023. godine svi proizvođači će biti u obavezi da imaju kompletiran Dosije sa informacijama o proizvodu (P.I.F.), što podrazmeva različite vrste testiranja proizvoda, zavisno od njegove formulacije i namene, kao i toksikološku procenu bezbednosti.\nTESTIRANJE KOZMETIKE Testovi i usluge koje nudimo podrazumevaju kompletnu uslugu usaglašavanja sa regulativom EU, odnosno novim Zakonom o predmetima opšte upotrebe (Sl. glasnik R. Srbije br. 25/2019). Detaljniji opis usluga i testova koje nudimo pogledajte ovde. KONSALTING BACK TO OVERVIEW Bez obzira da li ste na samom početku ili ste već dugo na tržištu i želite da unapredite svoje poslovanje ili se proširite na strano tržište, tu smo da vas podržimo i pomognemo vam da ostvarite svoje ciljeve. Na raspolaganju vam je naše znanje i iskustvo u oblasti razvoja i ispitivanja kozmetičkih proizvoda, kompletna podrška i savetovanje vezano za usklađivanje sa evropskom i domaćom regulativom, od razvoja i ispitivanja proizvoda, do proizvodnje i plasiranja na tržište. U okviru konsaltinga nudimo i savetovanje u vezi sa pravilnim obeležavanjem proizvoda. Evropska regulativa za kozmetičke proizvode je stroga i kontinuirano se ažurira u skladu sa novim podacima o bezbednosti proizvoda i sastojaka. Kako biste se osigurali da su Vaši proizvodi pravilno deklarisani, nudimo vam uslugu obeležavanja Vašeg kozmetičkog proizvoda u skladu sa zahtevima domaće i EU Regulative o kozmetičkim proizvodima. TESTIRANJE FARMACEUTSKIH\nPROIZVODA Kontrola kvaliteta jedan je od najvažnijih koraka u proizvodnji bilo kog proizvoda, a naročito farmaceutskih preparata koji imaju kritičnu ulogu u tretmanu oboljenja i održavanju zdravlja. Očuvanje kvaliteta u svakoj seriji proizvoda, pri različitim uslovima čuvanja ili prilikom promene metodologije izrade, ključno je u farmaceutskoj industriji. Zato se različiti tipovi farmaceutskih testova rutinski obavljaju u akreditovanim laboratorijama, kako bi se osigurala bezbednost korisnika i visok standard proizvoda. ANALIZA HRANE QACS vrši analizu i testiranje namirnica prema definisanim i validiranim protoklima, uključujući meso, mlečne proizvode, peciva, pića, dodatke hrani… naša laboratorija nudi mikrobiološke testove, testiranje roka trajanja, analizu aditiva i kontaminenata, testove migracije iz ambalaže, kao i konsultantske usluge vezane za pravilno obeležavanje proizvoda za tržište EU.\nLaboratorija je akreditovana prema ISO 17025. BIOCIDI QACS laboratorija vrši procenu bezbednosti i efikasnosti dezificijenasa, antiseptika, i drugih biocida prema evropskim standardima.\nSprovode se baktericidni, fungicidni, sporocidni i virucidni testovi, kao i handrub/handwash testovi dezinfekcije.\nSve metode su ISO/IEC 14025 akreditovane u skladu sa GMP i prema standardu EN14885.


U toku je obdukcija koja treba da utvrdi uzrok smrti žene, odnosno da li je umrla pridornom ili nasilnom smrću i opredeli dalji tok istrage, rečeno je Tanjugu u tužilaštvu.\nOsumnjičeni će sutra biti priveden na saslušanje u tužilaštvo povodom sumnje da je izvršio krivična dela nepružanje pomoći i napuštanje nemoćnog lica, rekla je za Tanjug portparol tužilaštva Slavica Jokić Janković.\nZa sada se sumnja da je Slobodan P. želeo da prikrije činjenicu smrti i nastavi da uzima majčinu penziju, a da je ona umrla prirodnom smrću.\nU slučaju da obdukcija pokaže žena preminula nasilnom smrću - da je ubijena, slučaj će biti prosleđen Višem tužilaštvu u Beogradu.\nOvaj bizaran slučaj prijavila je Slobodanova bivša supruga, koja je prema pisanju medija, došla u policijsku stanicu i ispričala da je videla Slobodana kako u garai kopa rupu.


"Reč je o svega nekoliko uskih ulica kojima se kretao Oliver. Danima su pripremali logistički to ubistvo i na kraju ga izvršili, a u tim ulicama postoji veliki broj kamera", rekao je Ivanović za novi broj nedeljnika NIN povodom druge godišnjice ubistva lidera Gradjanske inicijative SDP.\n"I danas mi odzvanja njegova rečenica: ’Sve su mi uradili, ostalo je još samo da me ubiju’. Lično sam s njim razgovarao pre ubistva kada mi je rekao da je obavestio Beograd, Prištinu, pa i strance, da ne želi, ako mu se nešto desi, da posle neko kaže: ’Nisam znao’", rekao je Ivanović, navodeći da je Oliver Ivanović bio "izuzetno ugrožen".\nLider Građanske inicijative SDP Oliver Ivanović ubijen je na današnji dan pre dve godine, u severnom delu Kosovske Mitrovice. On je pogođen hicima iz pištolja, ispaljenim iz kola u pokretu, ispred kancelarije GI SDP.\nSpecijalno tužilaštvo Kosova podiglo je početkom decembra optužnicu protiv šest osoba koji se terete za umešanost u njegovo ubistvo, a izdat je međunarodni nalog za hapšenje Milana Radoičića i Zvonka Veselinovića zbog, kako se navodi u optužnici, upravljanja kriminalnom grupom.


Odbačena tužba protiv Saudijske Arabije - 30.09.2015, Sputnik Srbija\nAmerički sudija odbacio je tužbe koje su protiv Saudijske Arabije podnele porodice žrtava terorističkih napada 11. septembra 2001. godine, a u kojima se ta... 30.09.2015, Sputnik Srbija\npolitika, vesti, svet, saudijska arabija, al kaida\n13:05 30.09.2015 (Osveženo: 16:00 21.09.2021)\nOkružni sudija Džordž Denijels rekao je da Saudijska Arabija uživa imunitet od zahteva za naknadu štete koju su zatražile porodice oko 3.000 stradalih u napadu, kao i od osiguranja koje pokriva troškove koje su pretrpeli vlasnici zgrada i preduzeća, preneo je Rojters.\n„Tvrdnje navedene u tužbi same po sebi ne predstavljaju osnov da sud preduzme pravne mere protiv tuženih“, obrazložio je Danijels.\nPodnosioci tužbe nastojali su da dopune slučaj sa novim navodima, uključujući i one koji se baziraju na navodima preuzetih iz svedočenja Zakariasa Musauija, jedinog pripadnika Al Kaide koji je osuđen zbog učešća u napadima.\nSudija je naveo da čak i da je dozvolio tužiteljima da uvaže ove nove tvrdnje, taj postupak bi bio uzaludan zato što dodatne tvrdnje tuženu stranu ne lišavaju imuniteta koji poseduje.\nTužba je podneta 14 godina posle napada 11. septembra 2001. godine, kada su ekstremisti Al Kaide preuzeli kontrolu nad avionima i izvršili seriju napada širom SAD, usmrtivši veliki broj ljudi.\nVećina od ukupno 19 napadača bili su državljani Saudijske Arabije koji su oteli avione i izvršili napade obrušavajući se na Svetski trgovinski centar u Njujorku, Pentagon u blizini Vašingtona, dok se jedan avion srušio u polje u Pensilvaniji nakon pobune putnika.


Stefanović: Svi umešani u zaveru protiv Vučića biće uhapšeni – SveVesti.net\n“Nema sumnje da je krajnji cilj zavere protiv predsednika Aleksandra Vučića bio nasilno preuzimanje vlasti i države. Kriminalna operacija tog obima ne bi bila moguća bez podrške nekoga iz vrha države i verujem da će svi umešani završiti u zatvoru”, rekao je Stefanović za taj list.\n“Dobra vest je da je osujećeno ugrožavanje života predsednika i članova njegove porodice. Ovako obimna kriminalna operacija ne bi bila moguća da nije imala direktnu ili posrednu podršku nekoga iz samog vrha države, bilo da je reč o Vladi ili vrhu pravosuđa”, naveo je Stefanović.\nPrevious Borelj: Vreme je da se proces dijaloga Beograda i Prištine završi\nNext Obradović: Iza Belivuka stoji vlast


Marko Docić, kapiten Čukaričkog, za brlo-crne je odigrao 142 utakmice, od toga sedam u kvalifikacijama za Ligu Evrope. Dueli protiv Sumgaita biće mu prvi u novoformiranom takmičenju pod ingerencijom UEFA, Ligi Konferencija.\n- Azerbejdžanski šampionat nije za potcenjivanje, naprotiv. Čim je Sumgait završio kao trećeplasirani, jasno je da poseduju kvalitet. Opet, znali smo da u drugom kolu evropskih kvalifikacija nema lakih rivala. U narednih nekoliko dana ćemo sigurno od stručnog štaba dobiti mnogo više informacija o rivalu, pa nam ostaje da se polako spremamo za te mečeve. Rezultat prvog meča će umnogome uticati na pitanje pobednika ovog dvomeča, priželjkujem pobedu bez primljenog gola na Banovom brdu. Takođe, nadam se atmosferi sličnoj kao pre dve godine kad smo ugostili Banants i Molde, mnogo bi nam značila podrška navijača u evropskim susretima – istakao je Docić.


HTC nas tizuje kratkim video klipom “Squeeze for the Brilliant U” | Srbodroid\nHTC nas tizuje kratkim video klipom “Squeeze for the Brilliant U”\nObjavila goldie u Telefoni 20/04/2017 u 11:17\nNeumorni HTC, nakon HTC 10 i HTC U Ultra, 16. maja 2017. sprema događaj na kojem će predstaviti još jedan telefon u U liniji. Objavili su na društvenim mrežama kratak video klip gde ruka stiska ivice telefona.\nKako se već pisalo o ovom na netu, ovim tizerom se potvrđuje nova funkcionalnost telefona. Radi se o funkcionalnosti da će sledeći U telefon imati ivice osetljive na dodir i biće aktivirane stiskom. Audio signali koji se emituju sa donjeg dela telefona nakon pritiska mogu govoriti o povratku HTC BoomSound.\nOvom najavom možemo razmisliti o tome kako će se razvijati buduće navigacija na telefonima, navigacija neće biti ograničena samo na ekran. Konferencija je zakazana za 16. maj i biće strimovana iz Tajvana. Do tada, verujem da će biti još reči o ovoj novini.\nNa osnovu nekih ranijih iscurelih vesti, ovaj telefon bi morao biti HTC sa kodnim nazivom Ocean koji ima Qualcomm Snapdragon 835 procesor, Andorid 7.1, ekran od 5.5 inča rezolucije 2560×1440.\nTags: događajhtcHTC UHTC Ultrakonferencijastiskanje ivicaTajvan


Na osnovu člana 17 stav 1 tačka 1 Zakona o Centralnoj banci (»Sl. list RCG« br. 52/00 i 47/01), Savjet Centralne banke Crne Gore, na sjednici održanoj 22.12.2008. godine, utvrdio je: POLITIKU CENTRALNE BANKE U 2009. GODINI Polazeći od dostignutog nivoa razvijenosti finansijskog sistema, najbolje međunarodne prakse, ustavnih obaveza i zakonskih ovlašćenja, Centralna banka Crne Gore će u 2009. godini: Održavati dostignuti nivo sigurnosti i stabilnosti bankarskog sistema, usmjeriti se na jačanje korporativnog upravljanja i upravljanja rizicima u bankama i nastaviti implementaciju međunarodno prihvaćenih standarda i principa.\nS punom pažnjom nastaviti aktivnosti na razvoju i unaprjeđenju informacionog sistema, usavršavanju zaposlenih i informisanju domaće i strane javnosti. 1. U cilju održavanja dostignutog nivoa sigurnosti i stabilnosti bankarskog sistema, Centralna banka će svoje aktivnosti usmjeriti na jačanje korporativnog upravljanja i upravljanja rizicima u bankama i nastaviti implementaciju međunarodno prihvaćenih standarda i principa kroz: a) Razvoj mehanizama i planova upravljanja u kriznim situacijama i njihovu primjenu u zavisnosti od konkretnih okolnosti; b) Kontinuiranu analizu politike obavezne rezerve i prema potrebi vršiti njena prilagođavanja; c) Implementaciju usvojene podzakonske regulative, sa posebnim akcentom na primjenu standardizovanog pristupa u utvrđivanju kapitala za kreditni i druge rizike, u skladu sa Direktivom o adekvatnosti kapitala; d) Nastavak politike opreznog licenciranja banaka i izdavanja odobrenja, promociju korporativne kulture, interbankarske medijacije i preventivne zaštite deponenata; e) Jačanje supervizije bazirane na ocjeni upravljanja rizicima i utvrđivanju regulatornog kapitala uz korišćenje prudencionog filtera za iskazivanje kapitala, koji obezbjeđuje sigurnost i stabilnost banaka; f) Jačanje tržišne discipline, zaštite konkurencije i klijenata kroz objelodanjivanje podataka od strane banaka o kvalitetu korporativnog upravljanja, upravljanja rizicima, metodama utvrđivanja adekvatnosti kapitala i drugim podacima; g) Izmjene u sistemu izvještavanja, s posebnim akcentom na objektivnost, tačnost i blagovremenost izvještaja koje banke dostavljaju o svom finansijskom stanju i poslovanju, kao parametara od čije tačnosti u velikoj mjeri zavise strategija i mjere za očuvanje likvidnosti i solventnosti pojedinačnih banaka, kao i cjelokupnog bankarskog sistema, u uslovima globalne finansijske krize; h) Jačanje međusobne povezanosti i saradnje s drugim regulatornim tijelima finansijskog sistema, a naročito sa supervizorskim autoritetima iz matičnih zemalja banaka koje posluju u Crnoj Gori, s fokusom na upravljanju rizicima i jačanju kontrole na konsolidovanoj osnovi; i) Unapređivanje metoda i tehnika stresnog testiranja kako bi se pravovremeno sagledali različiti uticaji, identifikovali sistemski rizici i preduzele aktivnosti ka njihovom eliminisanju ili minimiziranju njihovih negativnih uticaja; j) Jačanje kontrole usklađenosti politika i procedura, radi ispunjavanja obaveza vezanih za sprječavanje pranja novca i finansiranje terorizma. 2. Radi očuvanja finansijske stabilnosti i davanja preporuka za podsticanje ekonomskog razvoja, uz kontinuirano praćenje i analiziranje stanja i kretanja u realnom, finansijskom i ostalim djelovima ekonomskog sistema, i praćenje uticaja globalne finansijske krize na Crnu Goru, Centralna banka će: a) Predlagati izmjene važeće regulative kako bi nesmetano obavljala funkciju održavanja finansijske stabilnosti; b) Procjenjivati negativne efekte globalne finansijske krize, analizirati njihov uticaj na finansijsku stabilnost Crne Gore i, u zavisnosti od ocjene stanja, preduzimati korektivne mjere iz svoje nadležnosti, odnosno predlagati korektivne mjere čija primjena nije u nadležnosti Centralne banke; c) Aktivno učestovati i podržavati programe strateškog razvoja i mjere ekonomske politike i drugih politika, koje će doprinijeti poboljšanju standarda stanovnika Crne Gore i njenom približavanju Evropskoj uniji i evro-atlanskim integracijama; d) Pratiti makroekonomska kretanja u Crnoj Gori, prikupljanjem relevantih statističkih podataka i sprovođenjem redovne ekonomske i ekonometrijske analize u monetarnoj, finansijskoj, fiskalnoj i realnoj sferi, te kretanja u domenu međunarodnih ekonomskih odnosa; e) Analizirati mogućnosti za održavanje makroekonomske stabilnosti i ispunjenje Mastrihtskih kriterijuma i kreiranje stimulativnog poslovnog ambijenta; f) Pratiti kretanja u platnom bilansu Crne Gore i po potrebi predlagati korektivne mjere; g) Pratiti i analizirati međunarodna iskustva u funkciji sagledavanja mogućnosti i efikasnosti primjene mjera ekonomske i monetarne politike, a naročito zemalja iz regiona jugoistočne Evrope i zemalja koje su uspješno okončale proces pristupanja Evropskoj uniji; h) Korišćenjem makroekonomskog modela za Crnu Goru i izradom studija, analizirati uticaj postojećih instrumenata monetarne i ekonomske politike na crnogorsku ekonomiju, kao i mogućnost razvoja i primjene novih instrumenata u uslovima eurizacije; i. Izraditi alternativni strukturni makroekonomski model u cilju kreiranja projekcija makroindikatora neophodnih za analizu finansijske stabilnosti Crne Gore; j) Raditi na unapređivanju postojećih i uvođenju novih izvještaja, a prije svega izvještaja o finansijskoj stabilnosti; k) Organizovati prikupljanje podataka za potrebe kreiranja i publikovanja monetarne i platnobilansne statistike; l) Sagledavati i ukazivati na nedostatke u postojećoj statističkoj, metodološkoj i institucionalnoj osnovi za vođenje ekonomske politike i davati preporuke za njihovo prevazilaženje. 3. U cilju održavanja i unaprjeđenja stabilnog i efikasnog platnog prometa u zemlji, Centralna banka će raditi na: a) Kontinuiranom unaprjeđenju platnog sistema za izvršavanje međubankarskih transfera, kao osnove cjelokupnog platnog sistema Crne Gore; b) Donošenju podzakonske regulative, u cilju potpunog usklađivanja s regulativnom Evropske unije i suštinskim principima za sistemski važne platne sisteme Komiteta za platne i obračunske sisteme BIS banke; c) Kvalitetnom i efikasnom pružanju usluga platnog prometa u zemlji za klijente Centralne banke; d) Implementaciji novog informacionog sistema za obavljanje poslova prinudne naplate kojim se u velikoj mjeri automatizuje izvršenje prinudne naplate. 4. U cilju daljeg unaprjeđivanja upravljanje deviznim rezervama Crne Gore, a u uslovima tekuće globalne finansijske krize, dajući najveći značaj sigurnosti plasiranja sredstava, Centralna banka će: a) U skladu sa poštovanjem principa likvidnosti i profitabilnosti vršiti optimizaciju postojećih finansijskih instrumentata u portfoliu i unapređenje već usvojenih tehnika upravljanja sredstvima deviznih rezervi i rizicima, radi ostvarivanja što boljeg odnosa prinosa i rizika; b) Permanentno pratiti situaciju na međunarodnom finansijskom tržištu i kontinuirano preispitivati alternativne mogućnosti plasmana sredstava; c) Ispitati mogućnosti investiranja sredstava u nove finansijske instrumente, polazeći prevashodno od principa sigurnosti, ukoliko se izmjenama postojećih zakonskih rješenja obezbijede neophodne normativne pretpostavke; d) Unaprijediti metodologiju planiranja optimalne količine novčanica i kovanog novca radi redovnog snabdijevanja banaka i drugih klijenata CBCG. 5. U cilju unaprjeđivanja platnog prometa sa inostranstvom i kvaliteta postojećih usluga, Centralna banka će: a) Raditi na poboljšanju kvaliteta postojećih i uspostavljanju novih korespondentskih odnosa sa stranim bankama i bankarskim institucijama; b) Uspostaviti i razvijati klirinški način plaćanja sa Republikom Srbijom i BiH. c) Intenzivirati saradnju sa nadležnim državnim organima i međunarodnim institucijama radi otkrivanja i sprječavanja ubacivanja falsifikovanog novca u kanale platnog prometa. 6. U cilju unaprjeđivanja saradnje sa međunarodnim finansijskim institucijama, centralnim bankama drugih zemalja, kao i radi ubrzanja pristupanja Evropskoj uniji, Centralna banka Crne Gore će: a) Intenzivirati saradnju sa Međunarodnim monetarnim fondom (MMF-om) i članicama grupacije Svjetske banke, naročito u dijelu razmjene informacija i stvaranja uslova za korišćenje finansijske podrške u okviru aranžmana aktuelnih za Crnu Goru; b) Unaprjeđivati saradnju sa ostalim međunarodnim finansijskim i drugim organizacijama kroz uspostavljanje neposrednog kontakta, prezentacijom svojih aktivnosti, učešćem u radu radnih tijela i skupština i sl; c) Razvijati saradnju sa drugim centralnim bankama i finansijskim tijelima kroz realizaciju sporazuma i memoranduma, posebno u oblasti supervizije banaka, predlaganjem novih oblika saradnje uklučujući i uspostavljanje strateškog partnerstva; d) Praktikovati aktivno učešće eksperata Centralne banke na sastancima međunarodnih organizacija, forumima, seminarima i konferencijama posvećenim globalnoj finansijskoj stabilnosti i oblasti centralnog bankarstva; e) Aktivno učestvovati u procesu pridruživanja EU, kroz realizaciju saradnje sa nadležnim institucijama u Crnoj Gori, Evropskom komisijom i Evropskom centralnom bankom. Nastaviti aktivnosti na harmonizaciji domaćeg zakonodavstva s pravnim tekovinama EU i na pripremi projekata za korišćenje finansijskih sredstava iz pretpristupnih IPA fondova. 7. Centralna banka će u narednom periodu punu pažnju pokloniti razvoju i unaprjeđenju informacionog sistema, usavršavanju zaposlenih i informisanju domaće i strane javnosti kroz: a) Kontinuirano povećavanje nivoa bezbjednosti informacionih tehnologija, razvijanje metodologije za upravljanje i kontrolu sistema kvaliteta i sigurnosti i razvijanje nove aplikacije i metodologije za upravljanje IT projektima; b) Unaprjeđivanje bezbjednosti i raspoloživosti informacionog sistema uvođenjem PKI (Private Key Infrastructure) sistema u poslovno okruženje i stavljanje u funkciju alternativne lokacije; c) Profesionalno usavršavanje zaposlenih za potrebe radnih mjesta na kojima su angažovani i njihovo uključivanje u procese promjena; d) Informisanje domaće i strane javnosti o aktivnostima, ciljevima i rezultatima svoga rada. e) Javno učešće u brojnim društvenim i socijalnim aktivnostima, raditi na podizanju nivoa ekonomskog znanja u društvu, doprinositi jačanju civilnog društva i pomagati razvoj svih nacionalnih resursa.


Narodni klimatski marš u Vašingtonu i drugim gradovima\nUčesnici marša u glavnom gradu SAD Vašingtonu\nHiljade aktivista za zaštitu životne sredine marširale su u glavnom gradu SADu nameri da priovuku podršku za borbu protiv klimatskih promena.\nDogađaj koji je nazvan "Narodni klimatski marš" se - prema rečima organizatora - planirano poklopio sa 100. danom na položaju predsednika Donalda Trampa, zato što oni osuđuju ono što smatraju nedostatkom zabrinutosti administracije za pitanje zaštite životne sredine.\nU saopštenju Narodnog klimatskog pokreta, 50-tak liberalnih aktivističkih grupa, navodi se da je "politika Trampove administracije katastrofa za klimu i zajednice, posebno one sa manjim primanjima i Afroamerikance, koji su na direktnom udaru krize".\nDemonstranti su se okupili u blizini zgrade Kongresa, a onda prošetaali do Bele kuće, gde su održali protestni skup. Desetine sličnih događaja održano je širom SAD,a sve to se događa samo sedam dana pošto je u Vašingtonu i još i više od 600 gradova širom sveta održan "Marš za nauku".\n"Marš za klimu" u američkoj prestonici


Grabar Kitarović: Počašćena sam što me pominju kao favorita za šeficu NATO\nBeta 21. jula 2021. 12:15\nBivša predsednica Hrvatske Kolinda Grabar Kitarović izjavila je da je počašćena time što je mediji spominju kao favoritkinju za funkciju generalne sekretarke NATO i dodala da je o eventualnoj kandidaturi prerano govoriti, piše danas Jutranji list.\n„Priznajem, nisam iznenadjena, ali sam uistinu počašćena time što me se spominje u tako uglednom društvu za tu izuzetno važnu dužnost“, rekla je Grabar Kitarović za zagrebački dnevnik povodom medijskih spekulacija prema kojima je favoritkinja za naslednicu generalnog sekretara NATO-a Jensa Stoltenberga.\nOna je ocenila da je to i „svojevrsno priznanje i dodatna medjunarodna potvrda za Hrvatsku“.\n„Reći bilo šta više od toga u ovom trenutku bilo bi uistinu preuranjeno i krajnje neprofesionalno“, zaključila je bivša hrvatska predsednica.\nOna se zagrebačkom dnevniku javila iz Tokija, gde je prisustvovala sednici Medjunarodnog olimpijskog odbora u čije je članstvo izabrana sredinom prošle godine kao četvrta osoba iz Hrvatske i prva žena.\nMediji navode da je upravo to što je žena jedan od argumenata za njenu „nominaciju“, ali i iskustvo u radu u NATO gde je bila pomoćnica generalnog sekretara za javnu diplomatiju od 2011. do 2014.\nTakodje se podseća da je svoju karijeru gradila na konzervativnim poliitčkim stavovima, a te kritike za Jutranji list nije želela da komentariše.\nUz Grabar Kitarović se za funkciju generalne sekretarke NATO pominju i bivša litvanska predsednica Dalia Grybauskaite i aktuelna predsednica Estonije Kersti Kaljulaid.\nAktuelnom generalnom sekretaru NATO mandat ističe u septembru 2022. godine.\nU albanskom letovalištu Šenđin teško pretučen gost sa KiM\nPortali: Dodik ide na sastanak članova Predsedništva BiH s novim…\nRudnik zlata u rumunskom selu Rošija Montana na Listi svetske kulturne…\nPerišić: Inckov zakon najveći udarac RS od kraja rata\nSutra stupa na snagu Inckov zakon o zabrani negiranja genocida u BIH\nMigranti pokušala silom da pređu mađarsko-srpsku granicu\nOd danas važe odredbe o zabrani negiranja genocida\nRudnik zlata u rumunskom selu Rošija Montana na Listi…\nKancelarija visokog predstavnika u BiH: Blokada institucija…\nPupovac: Hrvati i Srbi su se 1941. ujedinili oko ideje…


26-06-2018 13:29 Svet Region\nNi dva dana pošto je objavljeno ono što je godinama javna tajna - da se po hangarima širom BiH gomila oružje - predstavnici međunarodne zajednice se ne oglašavaju. To okretanje glave u Banjaluci se tumači kao prećutna saglasnost i otvorena podrška Bošnjacima i njihovim političkim liderima.\nProteklog vikenda RTRS je objavila detalje iz dokumenta stranih obaveštajnih službi o naoružavanju paravojnih struktura oko SDA Bakira Izetbegovića. Prema tim planovima koji se sprovode još od 2012, namenska industrija Federacije BiH po nalogu SDA tajno radi na izradi teškog naoružanja i municije za potrebe paravojnih formacija Bošnjaka koje bi se koristilo u slučaju izbijanja novih sukoba.\nU istim dokumentima, koje je predstavila RTRS, navodi se da za ove aktivnosti zna mali broj ljudi iz vrha SDA. Oružje se, kako je navedeno, skladišti u delovima Federacije pod kontrolom Bošnjaka.\nStaša Košarac, šef Kluba poslanika SNSD u Parlamentu BiH, kaže da priča o naoružavanju Federacije BiH i porastu proizvodnje oružja ovog entiteta nije nimalo naivna:\n- Međunarodna zajednica je "prespavala" ove informacije, a na sve to su institucije Republike Srpske upozorile još prošle godine. Očigledno je da žele krizu u BiH, odnosno da je proizvedu veštački. Strancima smeta što jedino institucije RS funkcionišu u celoj BiH. Zbog toga maksimalno podržavaju Bošnjake, pa i njihovo naoružavanje.\nPrema njegovim rečima, dok bošnjački političari nesmetano zveckaju oružjem u Federaciji BiH, za to vreme međunarodna zajednica, pre svih Britanija, šalje obaveštajce u BiH da rade na urušavanju institucija Srpske.\nPolitički analitičar DŽevad Galijašević, za "Novosti", ukazuje na direktnu vezu između ćutanja Zapada na ratnohuškačke izjave, žmurenja na gomilanje oružja i dolaska britanskih obaveštajaca u BiH. On ističe da je konačni cilj da se RS razdvoji od Srbije, da se najpre udari na institucije Banjaluke, a potom na Beograd:\n- Nevolja je za Britaniju što žele da upravljaju Balkanom, ali imaju problem u Aleksandru Vučiću i Miloradu Dodiku, jer njima ne mogu da upravljaju kako hoće. Zbog toga će Britanija podržati gomilanje oružja u Federaciji BiH i ratnu retoriku prema Srpskoj.\nU objavljenim dokumentima se tvrdi da je 2012. godine tajno izneseno i uskladišteno teško oružje, topovi i haubice, kao i više diviziona oruđa velikog dometa, među kojima i VBR, kao i municija za njih. U rejonu Hadžića i Pazarića nalaze se skladišta sa nekoliko miliona metaka streljačke municije raznih kalibara.\nPročitajte OVDE zašto Amerikanci traže od Albanaca da se ujedine.\nMudžahedini u Bosni\nTHE TIMES: Putin požurio da čestita Erdoganu da bi otrgao Tursku od EU!\nVOZAČI OSUĐENI NA SKUPO GORIVO DO JESENI: Vlada neće da spusti akcize da se to ne bi tumačilo kao popuštanje opoziciji


3513 - Single_lajmi | Ministria e Puneve te Jashtme\nMinistar inostranih poslova Pacolli otputovao u Armeniju, učestvuje na ministarjalu i Samitu Frankofonije u Jerevanu\nPriština, 8. oktobar 2018 – Prvi zamenik premijera i ministar inostranih poslova Republike Kosovo, g. Behgjet Pacolli, otputovao je danas u Armeniju, gde će učestvovati i predstavljati zemlju u radovima ministarijala i Samita Frankofonije, koji će se održati od 8. do 12. oktobra u prestonici ove države, Jerevanu.\nU marginama ovog važnog događaja međunarodnog karaktera, Pacolli očekuje da razvije niz bilateralnih sastanaka sa svojim kolegama koji će učestvovati na ovom sastanku, s ciljem razmatranja mogućnosti za dalje udubljivanje recipročne saradnje kao i predstavljanja zahteva za podršku subjektivnosti i integrisanja Kosova u Međunarodnim organizacijama.\nU ministarjalu će učestvovati Ministri inostranih poslova država, a ovogodišnja tema XVII-og Samita Frankofonije je „Suživot u solidarnošću, podela ljudskih vrednosti i poštovanje za raznolikost: izvor mira i prosperiteta za frankofonsku zajednicu“.\nMeđunarodna organizacija Frankofonije je osnovana 1970. godine i sastojala se od 84. država i vlada (od kojih su 58. država članica i 26. država sa statusom posmatrača), koje zajedno predstavljaju jednu trećinu država članica Ujedinjenih nacija, sa stanovništvom od 900. miliona ljudi, obuhvatajući 274. miliona govornika francuskog.


DA LI JE PREVELIK ZANOS "ČETVORKE": SDA u Federaciji BiH osvaja više glasova od 'Četvorke' zajedno - Narod.ba\nDA LI JE PREVELIK ZANOS “ČETVORKE”: SDA u Federaciji BiH osvaja više glasova od ‘Četvorke’ zajedno\nVijesti 17. Novembra 2020.\nRezultati lokalnih izbora u BiH još uvijek su nepotpuni, no već se rade analize o uspjesima i neuspjesima. U javnosti u Federaciji BiH se glavna poređenja prave između SDA i stranaka “Četvroke” Stoga je zanimljivo pogledati ukupan broj glasova na nivou Federacije BiH, ali i pojedinačni rezultat svake od tih stranaka. Trenutni rezultati sa web […]\nRezultati lokalnih izbora u BiH još uvijek su nepotpuni, no već se rade analize o uspjesima i neuspjesima. U javnosti u Federaciji BiH se glavna poređenja prave između SDA i stranaka “Četvroke”\nStoga je zanimljivo pogledati ukupan broj glasova na nivou Federacije BiH, ali i pojedinačni rezultat svake od tih stranaka. Trenutni rezultati sa web stranice CIK-a na oko 88 posto prebrojanih glasova pokazuju u trci za opštinska vijeća u Federaciji BiH, SDA uvjerljivo vodi.\nNaime, SDA je u Federaciji BiH do sada osvojila ukupno oko 189 hiljada glasova. Kada su u pitanju stranke četvorke, SDP trenutno ima oko 77 hiljada glasova, Narod i pravda oko 48 hiljada glasova, Naša stranka oko 21 hiljadu te NBL oko 17 hiljada glasova. To znači da stranke “Četvroke” na nivou FBIH zajedno imaju oko 163 hiljade glasova, dok SDA sama ima 189 hiljada što je prednost od oko 26 hiljada glasova za SDA.\nTreba napomenuti da se ovi podaci odnose samo na FBiH i da SDA može računati sa još nekoliko hiljada glasova iz RS, te trenutno na 70 posto obrađenih u Distriktu Brčko još najmanje 4 hiljade glasova.\nU Kantonu Sarajevo stranke četvroke imaju oko 60 hiljada glasova u utrci za općinska vijeća, što je za oko 24 hiljade više od SDA. SDA je pojedinačno najjača i ima trenutno oko 36 hiljada glasova. NiP trenutno ima 32 hiljade, Naša stranka 12 hiljada, SDP 11 hiljada, a NLB oko 5 hiljada glasova.\nŠef WHO-a za Evropu govorio za Klix.ba: Svjestan sam nezadovoljstva građana BiH zbog vakcina\nDirektor Regionalne kancelarije Svjetske zdravstvene organizacije (WHO) za Evropu Hans Kluge, tokom današnjeg boravka u našoj zemlji dao je intervju za Klix.ba. U razgovoru se Kluge osvrnuo na mnogobrojne aktuelne teme poput stanja pandemije u Evropi i BiH, vakcinacije, COVAX-a, odgovarao je na pitanja o važnosti pridržavanju mjera, ali i iznio neka očekivanja za budućnost […]\nBh. zastupnici na ispitu: Predloženo formiranje organa koji će spriječiti afere u javnim nabavkama\nJavne nabavke u Bosni i Hercegovini često obiluju nepravilnostima, zloupotrebama i sumnjivim narudžbama, a kako bi se to spriječilo predloženo je formiranje zajedničkog nabavnog organa na državnom nivou. Da li za tim ima političke volje znat će se u srijedu, za kada je zakazana sjednica Zastupničkog doma Parlamenta Bosne i Hercegovine. Naime, klub zastupnika Naša […]\nČlanovi Komisije Bosne i Hercegovine za saradnju s NATO-om razmatrat će na sjednici u ponedjeljak, 19. aprila, prednacrt dokumenta Program reformi za 2021. godinu. Potvrdio je to u razgovoru za Fenu zamjenik ministrice vanjskih poslova Bosne i Hercegovine i predsjedavajući Komisije formirane sredinom marta, Josip Brkić. Na formiranje te komisije čekalo se godinu i pol […]


Naslovna » Izlasci » Festivali » Belgrade Beer Fest 2014 » Belgrade Beer Fest 2014: U prodaji ulaznice za prvo veče\nAh Neša 7. juli 2014. Belgrade Beer Fest 2014 Komentari su isključeni na Belgrade Beer Fest 2014: U prodaji ulaznice za prvo veče\nPo ceni od 300 dinara za prvo veče festivala, posetioci će moći da uživaju u pet koncerata.\nProgram će početi u 18.15 nastupom grupe BlackBox, a sat vremena kasnije nastupiće grupa Love Hunters.\nOd 20.30 posetioci će moći da uživaju u koncertu jedne od najvećih regionalnih grupa – Parni valjak, koja po prvi put nastupa na Belgrade Beer Fest-u. Termin od 22.30 do dva sata posle ponoći rezervisan je za nastupe dve svetske muzičke zvezde: na velikoj bini biće Cee Lo Green i DJ Felix Da Housecat.\nUlaznice na ovogodišnji Belgrade Beer Fest plaćaće se samo za prvo veče, dok je za ostala četiri dana ulaz besplatan. (danubeogradu.rs)\nTagovibelgrade beer fest belgrade beer fest 2014 beograd dub festivali izlasci koncerti muzika parni valjak ušće vesti\nPrethodni Novo u prestonici: Beogradska potraga\nSledeći Filmstreet: A sad i pozorište – „U samoći pamučnih polja“


OBJAVLJEN ŠIRI SPISAK KOŠARKAŠA ZA MEČEVE SA BUGARSKOM I ČEŠKOM: BEZ NURKIĆA NA LISTI | Hayat.ba\nImao sam odličan ragovor sa Jusufom Nurkićem prije nekoliko dana. On je jako motivisan i jedva čeka da se priključi našem timu na pripremama za Evropsko prvenstvo. Nažalost zbog obaveza u SAD, u vezi potpisivanja novog ugovora, od 1. do 4. jula neće biti u mogućnosti da bude sa nama u ovom prozoru – pojašnjava Vedran Bosnić.\nNa nedavnoj sjednici Generalne skupštine FIBA Europe u Vilniusu saopšteno je da će upravo međunarodna federacija snositi troškove osiguranja za sve NBA igrače, što se, dakle, odnosi i na dvojicu naših košarkaša koji igraju u najjačoj ligi na svijetu, Nurkića i Garzu. Jusuf se itekako raduje nastupu na EP, čak i eventualnom igranju za reprezentaciju u avgustu, ako se plasiramo u drugu fazu kvalifikacija za SP. Njegova želja zaista nije upitna, ali je situacija takva da početkom jula mora biti u Americi. Sam je konstatovao da nakon toga neće biti nikakvih prepreka da bude na raspolaganju reprezentaciji – kaže Čolan.


Novi pristup EU u pregovorima sa Crnom Gorom\nEvropska unija (EU) će, u slučaju pozitivne odluke krajem mjeseca, sa Crnom Gorom započeti novi pristup u pregovorima po kome će poglavlja 23 i 24 ostati otvorena do kraja pregovaračkog procesa, saopštio je glavni pregovarač sa Unijom, Aleksandar Andrija Pejović.\nRazlog za novi princip u pregovorima je, kako je pojasnio, to što Brisel želi da prati stanje u oblastima vladavine prava i borbe protiv korupcije i organizovanog kriminala do kraja sveukupnog pregovaračkog procesa.\nPejović je rekao Vijestima da je to novi pristup koji podrazumijeva da se ta dva poglavlja otvore kroz sprovođenje akcionih planova i da sprovođenje tih akcionih planova važi sve do kraja cjelokupnih pregovora.\n»EU će nadgledati kako teče proces primjena zakonodavstva oba poglavlja sve do dana ulaska u EU. Tako ćemo na najbolji način ubiti sumnje da nespremni ulazimo u članstvo ili da nam se gledalo kroz prste«, kazao je on.\nPejović je rekao da konačana odluka o tome još nije donijeta, ali da postoji načelna saglasnost između Komisije i EU da se na taj način vode pregovori sa Crnom Gorom i svim budućim zemljama u pregovorima.\nPrema njegovim riječima, uvešće se i novi pristup privremenih mjerila, odnosno razrađenija varijanta za praćenje stanja u oblasti vladavine prava i borbe protiv organizovanog kriminala i korupcije.\nPejović je kazao da će za pregovore u ostala 33 poglavlja važiti dosadašnji pristup – Crna Gora će dobiti mjerila za otvaranje i zatvaranje poglavlja, odnosno Komisija će odrediti precizne kriterijume na osnovu kojih će se otvarati i zatvarati poglavlja i mjeriti napredak Crne Gore u pregovorima.


Microsoftov "talas inovacija" stigao do Srbije Microsoftov “talas inovacija” stigao do Srbije – Personal magazin\nKljučni Microsoftovi noviteti za 2008. godinu predstavljeni su danas domaćoj javnosti\n„Talas“ Microsoftovih inovacija za 2008. godinu, koji obilazi celu planetu, stigao je danas i do beogradskog Ateljea 212, gde su zvanično promovisana dva nova Microsoftova proizvoda: SQL Server 2008 i Visual Studio 2008 predstavljaju ključne novitete namenjene poslovnim korisnicima, koji će im omogućiti da kreiraju i uspešno koriste zahtevne aplikacije usmerene ka unapređenju njihovog poslovanja.\nDanas predstavljeni proizvodi, zajedno sa Windows Serverom 2008, predstavljaju jedinstvenu kombinaciju i najveći su iskorak Microsofta ka IT profesionalcima i programerima u dosadašnjoj istoriji kompanije.\nSQL Server 2008 predstavlja jednu od najkvalitetnijih platformi za relacione baze podataka i donosi brojne novitete u oblasti poslovnog izveštavanja (Business Intelligence – BI), koja predstavlja osnov za uspešno poslovanje u uslovima modernog biznisa. „Pomak ka unapređenim sistemima za poslovno izveštavanje koje je napravio SQL Server 2008 će omogućiti kompanijama širom sveta, pa i u Srbiji, da svoje najvažnije podatke smeštaju na jedinstvenu, sigurnu lokaciju, iz koje će brzo i efikasno moći da izvlače relevantne podatke i kreiraju ključne izveštaje“, rekao je na današnjoj promociji Marin Bezić, Microsoftov stručnjak za poslovno izveštavanje, koji je specijalno za ovu priliku došao u Beograd kako bi domaćim IT stručnjacima prezentovao nove Microsoftove proizvode i tehnologije.\nPosebnu pažnju na današnjem događaju privukla je prezentacija Dragana Tomića iz Microsoftovog Razvojnog centra u Srbiji, koji je okupljenoj stručnoj publici predstavio projekat razvoja podrške za prostorne funkcije (Spatial Support) u SQL Serveru, čime se njegova upotrebljivost u aplikacijama vezanim za geografske i sve druge prostorne primene podiže na potpuno novi nivo.\nOva mogućnost će biti ugrađena u neku od narednih verzija SQL Servera, a razvojni tim iz Beograda je već dobio brojne pohvale iz centrale Microsofta za uspešan rad na ovom projektu.\nDrugi deo današnje promocije bio je posvećen razvojnom okruženju Visual Studio 2008. Ovaj proizvod je zasnovan na Microsoftovoj viziji razvoja pametnih klijentskih aplikacija i omogućava programerima da brzo kreiraju povezane aplikacije visokog kvaliteta, koje pružaju i bogato korisničko iskustvo. Pored novih tehnologija i naprednih opcija, Visual Studio 2008 donosi i nove mogućnosti za saradnju unutar razvojnih timova, zahvaljujući kojima se troškovi razvoja softvera mogu značajno umanjiti.\n„Upotrebom verzije Team System našeg razvojnog okruženja Visual Studio 2008, razvojni ciklus bilo koje aplikacije se može značajno skratiti, čime se direktno utiče na smanjenje troškova razvoja i cenu krajnjeg proizvoda. Uz pomoć ovog alata i razvojni timovi u Srbiji mogu praviti kvalitetan i konkurentan softver, koji mogu prodavati i van granica naše zemlje“, kaže Zlatko Knežević, zadužen za razvojne alate u Microsoftovoj kancelariji u Srbiji.\nVisual Studio 2008 se već nalazi u prodaji i verzija Standard se već može nabaviti kod Microsoftovih partnera u Srbiji po ceni od 299 EUR, dok se finalna verzija SQL Servera 2008 očekuje početkom septembra.\nMicrosoftov “talas inovacija” stigao do Srbije was last modified: April 9th, 2008 by Redakcija\nUniCredit Group pomogao ComaTrade-u da preuzme Hermes Softlab


Mogu li dobiti rak grlića materice ako nikad nisam imala seksualne odnose? - Ginekološka Ordinacija Palmotićeva - Beograd\nDa. Iako većinu cervikalnih tumora (rak grlića materice) izazivaju humani papiloma virusi (HPV) kao seksualno prenosiva bolest, oni nisu jedini uzrok. Faktori koji povecavaju rizik za dobijanje raka grlića materice ukljucuju:\nPozitivna porodična anamneza (postojanje raka grlića materice u porodici)\nDugotrajna upotreba kontraceptivnih pilula\nRano otkrivanje raka grlića materice je jednostavno i može se vrlo lako otkriti PAPA brisom. Porazgovarajte sa ginekologom koliko često bi trebalo da se uradite PAPA test. Takođe postoji i vakcina Gardasil koja pruža imunitet protiv određenih sojeva HPV-a za koje se zna da izazivaju rak grlića materice i tako smanjuje verovatnoću dobijanja raka.


Marić je nastupio na „Jalasat nights“ festivalu u okviru Expo 2020 Dubaija pred nekoliko hiljada posetilaca, a potom i u bašti Paviljona Srbije, gde je oduševljena publika, po instrukcijama mladog Marića, u jednom trenutku zaigrala i kolo.\n- Paviljon Srbije nas vodi u neki drugi univerzum – u futurizam, ali me jako raduje što ovde vidim i najlepše primere srpske narodne nošnje, koja se savršeno uklopila u moderan ambijent. Ljudi sa velikom pažnjom reaguju na našu muziku, jer ona ima različite melose i svako može da nađe nešto što mu se dopada - izjavio je Petar Marić.\nPetar Marić u na Expo 2020\n- Radujem se da sam harmoniku prikazao u jednom potpuno drugačijem svetlu i da je jedan tradicionalni instrument jako lepo dočekan među globalnom publikom, ali moje najveće dostignuće je ipak što sam ih naučio da igraju kolo. Nakon ovakvih nastupa uvek se ponosim što sam Srbin - istakao je Marić.\nIako ima svega 31 godinu, njegova muzika izvodi se širom sveta, od Australije do Amerike, a ipak je najveću popularnost dostigao u Kini. Prvi je srpsku harmoniku uveo u Kenedi centar, u Vašingtonu, a u prvom redu mu je sedela, niko drugi no - Selin Dion.\nMarić godišnje održi više od 100 koncerata.


Kreativni dekor kao centralna tačka u prostoru - Moj Enterijer – Kupatila, Nameštaj, Kuhinje, Garniture...\nFokalna tačka predstavlja preko potreban detalj u svakom prostoru, savršen način da kreirate akcente, učinite svoj enterijer odvažnijim i istaknete sve što najviše volite...\nMožete pokušati sa akcentnim zidom, velikim umetničkim delom ili nameštajem koji svojim dezenom privlači dosta pažnje i stvoriti centralnu tačku u zavisnosti od prostora koji dekorišete. Postoji mnogo načina da akcentujete zidove različitim materijalima, umetnička dela su poželjna u svakom prostoru i mogu veoma lako biti promenjena u svakom momentu, dok je upečatljiv nameštaj savršena ideja za sve koji vole čudna dizajnerska rešenja ili su pasionirani kolekcionari.\nAkcentni zidovi su veoma popularna karakteristika bilo kog modernog doma, iz razloga što su sami po sebi izvanredne centralne tačke i mogu biti lako kreirani. Postoji veliki opseg zidnih površina između kojih možete izabrati - tapete, različiti paneli, lažni i prirodan kamen, lažna i prava cigla, a u zavisnosti od stila koji posedujete možete se opredeliti za pravo rešenje. Obratite pažnju na tapete koje su u trendu i znajte da akcentni zid uvek predstavlja stilsku ideju. Ukoliko se radi o spavaćoj sobi, dekorišite jedan svoj zid interesatnim pločicama zadivljujućeg izgleda.\nUmetnička dela predstavljaju savršenu soluciju za stvaranje fokalne tačke. Ona mogu biti kreirana "uradi sam" projektima, promenjena tokom vremena i izgledati šik u svakom momentu i prostoru, od ulaznog hodnika do trpezarijskog prostora. Fotografije, slike i apstraktna umetnička dela predstavlaju najtraženije elemente u prostoru. Ukoliko ne možete pronaći nešto što vam se sviđa, kreirajte sami svoje umetničko delo i stvorite centralnu tačku u svom ambijentu kakvu želite.\nNeobično dekorisan nameštaj\nUkoliko volite interesantne komade nameštaja ili ste kolekcionar koji preferira odlaske na različite rasprodaje i nakon što pronađete ono što volite, lično ih prilagodite svom ukusu, nameštaj antikvitetske vrednosti predstavlja pravi izbor za vas. Unikatni oblici i forme, skulpturne linije, odvažne boje i unikatno postavljene konstrukcije nameštaja, mogu kreirati izvanredno odvažne akcente i dekorativne centralne tačke za kojima tragate.\nPROČITAJTE SLEDEĆI TEKST: Dekor koji vaš TV zid čini interesantnijim\n» Casa 26 - kuća kao klasično umetničko delo\n» Miks tradicije i egzotike


Zajednička srpska lista u FBiH @ InfoBijeljina\nZajednička srpska lista u FBiH\nZajedničko djelovanje srpskih stranaka u FBiH na predstojećim opštim izborima moglo bi da bude prvo takve vrste poslije rata.\nTekst sporazuma, kako saznajemo, već je napisan. Nakon što svoj potpis na njega stavi koaliciona trojka iz Srpske – SNSD, DNS i Socijalisti, podrška se očekuje i od Zavičajnih socijaldemokrata Mile Marčete.\n“DNS u potpunosti podržava inicijativu da u FBiH se napravi zajednička lista i da se pokuša na taj način doći do najboljih mogućih rezultata kada je u pitanju implementacija vlasti u FBIH, a sve sa ciljem da se ti srpski glasovi ne rasipaju”, kazao je Dragutin Rodić, generalni sekretar DNS-a.\nKako ATV saznaje, imena na zajedničkoj srpskoj listi, mogla bi se naći i iz redova opozicionih stranaka, SDS-a i PDP-a. Međutim, nemaju sve srpske stranke iz Federacije optimističan pogled na moguće oktobarsko izborno ujedinjenje.\n“Smatram da s obzirom da je ostalo jako kratko vremena, 20-ak dana do predaje koalicionih lista prema CIK-u, za predstojeće opšte izbore u oktobru, smatram da je ta reakcija poprilično zakasnila prije svega što do sada nije održan ni jedan zvaničan sastanak srpskih političkih partija koje bi činili tu listu”, rekao je Aleksandar Štrbac, potpredsjednik Srpske napredne stranke.\nNa prošlim izborima u Dom naroda Federacije, izabrano je tek 13 Srba, od 17 koliko je trebalo, jer ih nije bilo dovoljno. Od tih 13, deset ih je bilo sa liste partija iz Federacije, tako da Srbi nemaju ni mogućnost pokretanja zaštite vitalnog nacionalnog interesa, kažu srpski političari iz tog entiteta. Zajednička lista na izborima, smatraju, doprinijeće boljem srpskom položaju u Federaciji.\nNedavno su Zavičajna udruženja izbjeglih Srba iz Federacije BiH, zajedno sa Savezom Srba iz regiona, najavila da će pokušati da okupe oko pola miliona Srba koji imaju pravo glasa u Federaciji.\nTada su uputili poziv stranačkim liderima Srba u BiH da podrže formiranje zajedničke srpske liste u Federaciji, na kantonalnom i federalnom nivou.


Zabranjena izložba o Prajdu u Šidu | Autonomija\nZabranjena izložba o Prajdu u Šidu\nPosted By admin On 19. decembra 2014. @ 08:37 In Autonomija,Vojvodina,Ogledalo | 54 Comments\nIzložba “Ovo je Prajd” Inicijative mladih za ljudska prava, koja je trebalo sinoć da bude otvorena u Šidu u Vojvodini, zabranjena je dva sata pre zvaničnog otvaranja, saopštila je danas ta organizacija.\nIzložba je trebalo da bude otvorena u Gradskoj biblioteci “Simeon Piščević” u Šidu, i da bude postavljena do 23. decembra, ali je direktorica te ustanove Slavica Varničić zabranila njeno održavanje.\nFotografije sa ovogodišnjeg beogradskog i osječkog Prajda koje su činile izložbu uklonjene su sa zidova biblioteke, o čemu su organizatori bili obavešteni dva sata pre zvaničnog otvaranja, navodi se u saopštenju za javnost.\nDodaje se da im je direktorica kazala da je izložba skinuta i da ih čeka spakovana u biblioteci, uz argument da su, postavljajući izložbu, “oštetili zid” biblioteke.\nZatim je održan sastanak na kojem je direktorica biblioteke saopštila da nijedna od tri planirane aktivnosti ne može da se održi u prostorijama biblioteke, navodi se u saopštenju.\nIzložba je trebalo da bude deo programa festivala „Mesec ljudskih prava“ koji organizuje Inicijativa mladih za ljudska prava.\nU okviru tog programa bilo je predviđeno održavanje debate na temu „Proterivanje Hrvata iz Srema“, kao i predstavljanje projekta „Nepodobni građani“ Vojvođanskog građanskog centra.\nNakon zabrane, desetak aktivista Inicijative mladih za ljudska prava su organizovali uličnu akciju u centru Šida, pa su se sa eksponatima zabranjene izložbe „Ovo je Prajd“ fotografisali ispred Gradske biblioteke, Gradske opštine i u Gradskom parku.\nAktivisti su direktorici Gradske biblioteke poslali jednu od fotografija sa izložbe, sa porukom: „Draga direktorka, jači smo od Vaše cenzure. Vaša Inicijativa“.\n“Tužno je da u godini kada je u Srbiji održana prva mirna Parada ponosa, direktorka jedne edukativne institucije zabranjuje izložbu koja predstavlja fotografije sa ovog događaja”, navela je Inicijativa mladih i zatražila od direktorice izvinjenje LGBT populaciji zbog “homofobične” reakcije.\nTa organizacija zatražila je i javnu osudu od strane ministra kulture i informisanja koji je lično podržao Paradu ponosa i učestvovao u samoj šetnji, kao i od svih ostalih zvaničnika.\nLSV najoštrije osudio zabranu izložbe u Šidu\nLiga socijaldemokrata Vojvodine (LSV) najoštrije je večeras protestovala zbog uklanjanja izložbe fotografija posvećene promociji ljudskih prava sa ovogodišnjeg osiječkog i beogradskog Prajda dva sata pred otvaranje izložbe, kao i zbog otkazivanja debate o proterivanju Hrvata iz Srema.\n“Takva odluka predstavlja jasan znak da vlast u Šidu cenzuriše umetnost i javni govor. Ujedno, to pokazuje i stav šidske vlasti prema ljudskim pravima sa jedne i bolnim ranama iz mračnih devedesetih godina, sa druge strane”, navodi se u saopštenju za javnost.\nLSV je naveo da je uveren da takvih problema ne bi bilo da je izložba bila posvećena liku i delu predsednika Rusije Vladimira Putina, s obzirom da je Slavica Varničić, direktorica Gradske biblioteke “Simeon PIščević” iz Šida kadar Demokratske stranke Srbije.\nVojvođanska partija osudila zabranu izložbe o Prajdu u Šidu\nVojvođanska partija (VP) danas je najoštrije osudila zabranu održavanja izložbe o Paradi ponosa i debate o proterivanju Hrvata iz Srema, koje je trebalo da se održe u Šidu.\nVP je u saopštenju za javnost ocenila da je reč o “samovolji i bahatom ponašanju” direktorice Gradske biblioteke “Simeon Piščević” Slavice Varničić, koja je kadar Demokratske stranke Srbije (D S S).\n„Ovo nije prvi put da se ovakve stvari dešavaju i da se zabranjuju izložbe ili tribine koje ovoj stranci nisu po volji. Gradska biblioteka nije vlasništvo lokalnog D S S-a nego svih građana opštine Šid”, navodi se u saopštenju za javnost.\nDodaje se da iz opštine Šid nisu proterivani samo Hrvati nego i Srbi koji su se usudili da kažu nešto protiv lokalne vlasti i onoga šta se dešavalo devedesetih godina prošlog veka na tom području.\n“O tome mora da se priča. Istina mora jednog dana izaći na videlo”, piše u saopštenju.\nURL to article: https://www.autonomija.info/zabranjena-izlozba-o-prajdu-u-sidu.html


HOTI: Susret sa delegacijom Beograda samo zbog uzajamnog priznanja | Ekspres.net\nPremijer privremenih prištinskih institucija Avdulah Hoti izjavio je da se prištinska delegacija sa predstavncima Beograda u Vašingtonu sastaje “samo zbog uzajamnog priznavanja”.\nHoti je za televiziju “Kljan Kosova” iz Vašingtona ponovio da je uzajamno priznavanje jedina formula za normalizaciju odnosa, iako je predsednik Srbije Aleksandar Vucić upozorio da se, ukoliko se pitanje priznavanja nezavisnosti Kosova stavi na sto na preliminarnom bilateralnom sastanku, sastanak 4. septembra uopšte neće dogoditi.\n“Sa Srbijom se sastajemo samo zbog uzajamnog priznavanja, ne sastajemo se zbog drugih stvari. Po savetu naših međunarodnih prijatelja, u ovom slučaju SAD, zasedamo da se dogovorimo o agendi ekonomske saradnje, ali sve je u funkciji normalizacije odnosa, što znači uzajamno priznavanje”, istakao je Hoti.\nOn je istakao i da ne postoji druga formula, što je, kako je dodao, jasno stavljeno na znanje od prvog dana rada vlade privremenih prištinskih institucija, prenelo je Kosovo onlajn.\n“Na samitu u Parizu, kao i u komunikaciji koju smo imali sa glavnim centrima u EU, ali i u SAD, rekli smo da je uzajamno priznavanje jedino rešenje za normalizaciju odnosa Kosova i Srbije. Verujem da je takav pristup sada potpuno jasan našim međunarodnim prijateljima”, rekao je Hoti.\nTags Avdulah Hotibeogradkosovoprištinavasington\nĐurić: SAD opredeljene za nastavak dijaloga Hoti otkazao put u Vašington zbog optužnice protiv Tačija NASTAVAK DIJALOGA: Brisel očekuje Vučića i Hotija 12. jula? HOTI: U Briselu ne o autobuskim linijama, već o međusobnom priznavanju


NUNS i NDNV: Postavljanje pitanja je obaveza novinara | Autonomija\nNUNS i NDNV insistiraju da se Srđan Mihajlović, direktor RTV Vojvodine, javno izvini Svetlani Božić Krainčanić\nNezavisno udruženje novinara Srbije (NUNS) i Nezavisno društvo novinara Vojvodine (NDNV) ocenili su danas da Svetlana Božić Krainčanić, novinarka RTV Vojvodine, postavljajući pitanja premijeru Aleksandru Vučiću, nije prekršila nijednu pravnu, etičku ili profesionalnu normu.\nNUNS i NDNV su u zajedničkom saopštenju naveli da očekuju da rukovodstvo RTV Vojvodine reši nastali problem unutar kuće i omogući Svetlani Božić Krainčanić da nastavi da se bavi svojim poslom bez ikakvih pritisaka ili posledica, uključujujući povlačenje rešenja o kažnjavanju.\n„NUNS i NDNV podsećaju da je obaveza svih novinara, a posebno onih koji su zaposleni u javnom servisu, da nosiocima državnih funkcija postavljaju sva pitanja koja su od interesa za građane Srbije“, piše u saopštenju novinarskih udruženja.\nNUNS i NDNV su upozorili da mediji ne smeju da podlegnu pritiscima i atmosferi straha koju stvara vlast i moraju da zaštite ugled i profesionalni integritet novinara.\n„Zbog toga, NUNS i NDNV insistiraju da se Srđan Mihajlović, direktor RTV Vojvodine, javno izvini Svetlani Božić Krainčanić, ali i svim novinarima i novinarkama RTV Vojvodine koji su godinama ulagali mnogo truda, znanja i hrabrosti i stvorili od ove medijske kuće primer javnog servisa u službi građana“, piše u saopštenju NDNV.\nNovinarka RTV Svetlana Božić Krainčanić postavila je na konferenciji za novinare pitanje predsedniku Vlade Srbije Aleksandru Vučiću u kojem se premijer pita da li se odriče politike devedesetih i Vojislava Šešelja.\nTo pitanje su na spisku delili aktivisti nevladine organizacije Inicijativa mladih za ljudska prava, koji su u vreme održavanja konferencije za novinare protestovali ispred zgrade Vlade Srbije.\nNovinarka je zbog toga kažnjena smanjenjem plate odlukom direktora RTV.


Maturanti trebinjskih srednjih zasadili su danas deset stabala platana na dijelu Južnog gradskog izlaza, koji bi, kako je zamišljeno trebalo da nosi ime „aleja maturana“.\nPlan je da i svake naredne godine trebinjski maturanti zasade platane i druge sadnice uz novoizgrađenu saobraćajnicu od naselja Gučine do Mokrih Dolova i ostalim dijelovima grada.\nDirektor AD „Komunalno“ Nedjeljko Lambeta istakao je da su na ovu ideju došli u saradnji sa učenicima, nakon saznanja da su se u Trebinju, u slične aleje sadila drveća sedamdesetih i osamdesetih godina prošlog vijeka, ali da je ta lijepa akcija vremenom prestala.\n„Ovo je dio Trebinja dobija sasvim novi izgled, zbog čega smo i odlučili da prva aleja u koju su platane zasadili učenici ude upravo ovdje. Sa ovom akcijom ćemo nastaviti i u narednim godinama“, naveo je Lambeta.\nOn je istakao da će na novoizgrađenoj saobraćajnici u narednih nekoliko dana biti postavljeno i deset kanti za smeće.\nUčenik Centra srednjih škola Srđan Domazet kazao je da mu je drago što su posađeni platani i što Trebinje dobija prvu aleju u koju su ih zasadili učenici .\n„U okviru predmeta ‘Demokratija i ljudska prava’ došli smo na ideju da svaka generacija maturanata zasadi nove sadnice i da učestvuju u uređenju zelenih površina“, naveo je Domazet.\nIdeju su, kako je rekao, podržali Grad Trebinje i „Komunalno“, koji su obezbijedili sadnice platana.\nMaturanti Centra srednjih škola obilježili su kraj obrazovanja\nFarmaceutski tehničari obilježili matursko veče (Foto)\nSrećno mali maturanti (Video)\nGimnazijalci proslavljaju maturu: Kiša otkazala defile


RTV Puls | SAVET BEZBEDNOSTI UN SUTRA O KOSOVU\nBEOGRAD, 24. avgust - U Njujorku će sutra biti održana sednica Saveta bezbednosti UN na kojoj će biti razmotren redovni tromesečni izveštaj generalnog skeretara svetske organizacije Ban Ki-muna o situaciji na Kosovu, a Srbiju će predstavljati šef diplomatije Ivica Dačić.\nBan je u najnovijem izveštaju pozvao lidere u Beogradu i Prištini da nastave dijalog o normalizaciji odnosa, ali i da pritom pokažu spremnost na kompromis kako bi obezbedili brži završetak tog procesa u korist svih.\nIzveštajem je obuhvaćen period od 16. aprila do 15. jula ove godine.\nKad je reč o dijalogu Beograda i Prištine uz posredovanje EU, Ban je konstatovao da se u prakticnoj primeni postignutih dogovora nije mnogo odmaklo, ali napominje da su obe strane izrazile posvećenost nastavku dijaloga.\nUoči sednice SB UN Beograd je posetio specijalni Banov predstavnik i šef UNMIK-a Zahir Tanin, koji je razgovarao sa predsednikom i premijerom Srbije, kao i sa šefom diplomatije.Izvor: Tanjug.


Policajac ohrabrivao oca na ubistvo iz časti\nMondo\t11.05.2012 07:29\nIndijski policajac snimljen je kako predlaže ocu nestale četrnaestogodišnjakinje, da svoju kćerku ubije "iz časti".\nŠakin Mohamed, čija je kćerka oteta u Utar Pradešu pre dva meseca, zatražio je od zamenika generalnog inspektora policije S. K. Matura da mu pomogne da povrati kćerku.\nUmesto toga, Matur je sugerisao da je Mohamedova kćerka pobegla, te je rekao da bi je ubio kada bi bio jedan od njenih srodnika.\n"Nemam magičnu moć kojom bih povratio tvoju kćerku. Ako je pobegla, treba da te je stid. Ja bih ubio svoju sestru da je pobegla ili bih ja izvršio samoubistvo", rekao je Matur, sudeći prema video-snimku.\nKomentari policajca izazvali su bes među borcima za ženska prava i potvrdili da je u severnoj Indiji široko rasprostranjeno "ubistvo iz časti".\nKako navode aktivisti, godišnje se dogodi više od 1000 ubistava iz časti u Indiji, gde odbegle ljubavnike hvataju i ubijaju njihovi srodnici jer su "osramotili" svoje porodice.


KK Primorska - Blic Sport\nCrvena zvezda je zabeležila i šestu pobedu u ABA ligi. Ovoga puta pala je Primorska koja još uvek nije osetila slast trijumfa na Jadranu.\nKošarkaši Partizana nastavili su pobednički niz, revanširajući se desetkovanoj Primorskoj za poraz u Kopru (81-62) , pred 6000 gledalaca.\nIgrač utakmice u pobedi Crvene zvezde protiv Primorske (90:78) bio je Dejan Davidovac zahvaljujući 21 poenu i devet skokova.\nZVEZDA RUTINSKI PROTIV PRIMORSKE Crveno-beli su dobili novog rekordera, Lazić i Davidovac DOMINIRALI za sedmu pobedu\nKošarkaši Crvene zvezde savladali su Primorsku u Koperu rezultatom 90:78 u 12. kolu ABA lige. Domaća ekipa je pružila izvanrednu borbu, međutim oslabljena odlsacima dvojice bitnih igrača nije mogla više od toga da pruži.


Vajs: Abazović garant evropskog puta Crne Gore\nporuka kopredsjedavajućeg zelenih evrope\nVajs je kazao da je bilo mnogo kontroverzi i različitih izjava da će Crna Gora nakon smjene vlasti krenuti nekim drugim stazama\n6790 pregleda\t14 komentar(a)\nVajs na današnjoj sjednici, Foto: Vlada Crne Gore\nČlan Evropskog parlamenta i kopredsjedavajući Zelenih Evrope Tomas Vajs čestitao je potpredsjedniku Vlade Dritanu Abazoviću stupanje na dužnost i kazao da Abazovića vidi kao garanta evropskog puta Crne Gore.\nPotpredsjednik Vlade je, u okviru zvanične posjete Briselu, danas imao izlaganje na Odboru za vanjske poslove Evropskog parlamenta (AFET) u kontekstu razmatranja Nacrta rezolucije Evropskog parlamenta za Crnu Goru za 2019. i 2020. godinu i sveobuhvatne debate o stanju u Crnoj Gori i dosegu pregovora sa Evropskom unijom.\nVajs je, kako je saopšteno iz Vlade, kazao da je bilo mnogo kontroverzi i različitih izjava da će Crna Gora nakon smjene vlasti krenuti nekim drugim stazama.\nKroz postavljena pitanja interesovao se i kako funkcioniše kohabitacija, kao i šta je sve urađeno u slučajevima napada na novinare, kao što su ubistvo što su ubistvo glavnog i odgovornog urednika lista "Dan" Duška Jovanovića i pokušaja ubistva istraživačke novinarke "Vijesti" Olivere Lakić.\nAbazović u Briselu: Moramo promijeniti vrh državnog tužilaštva ako želimo rezultate\nPicula: EU da što prije obezbijedi dovoljno vakcina Crnoj Gori\nKopredsjedavajući Zelenih Evrope je, kako dodaju iz Vlade, kazao da je Solana pitanje od velike važnosti za biodiverzitet cijelog regiona i upitao Abazovića koji je plan Vlade Crne Gore u vezi sa tim.\nEvropski parlamentVlada Crne GoreTomas VajsDritan Abazović


Bankarstvo za siromašne | MonopolList\nIdeja ekonomiste iz Bangladeša, Muhameda Junuza, koji je 2006. godine dobio Nobelovu nagradu za mir, o malim pozajmicama koje bi se uredno i redovno vraćale, zvuči odlično u teoriji. Da li je tako i u praksi?\nPo podacima Svetske banke, u svetu trenutno postoji oko 7.000 mikrokrofinansijskih institucija sa više od 16 miliona klijenata. Dvadeseti oktobar se u Evropi obeležava kao Dan mikrofinansiranja, a nastao je na inicijativu Evropske mikrofinansijske mreže i Mikrofinansijskog centra iz Varšave, kako bi se podigla svest ljudi o mikrofinansijama, njihovim koristima i važnosti u rešavanju ključnih problema, kao što je nezaposlenost.\nPrva Nobelova nagrada u Bangladešu\nMuhamed Junuz (Muhammad Yunus), nazvan i „bankar za siromašne”, dobitnik je Nobelove nagrade za mir, kao i njegova Grameen banka koju je osnovao. Shvativši da postoji problem velikog siromaštva u zemlji u kojoj živi, kao i nemogućnost da se mnoge porodice finansiraju tako što bi uzele pozajmice od banaka, smatrao je da može da učini njihove živote lakšim predstavivši takozvane mikrokredite. Mikrokrediti su se pojavili kao mehanizam koji bi olakšao pristup novčanim sredstvima, s obzirom na to da su banke veoma oprezne kada su u pitanju klijenti sa kojima sarađuju, te ne može svako dobiti kredit, naročito ne oni sa minimalnim primanjima.\nVećina institucija koje daju mikrokredite nastale su iz nevladinih organizacija koje su želele da pomognu najugroženijima. Najprostije objašnjeno, mikrofinansiranje predstavlja pružanje finansijske pomoći koje uključuje male pozajmice, a korisnici smatraju da im je ovaj vid finansiranja i te kako koristan, objašnjavajući da na taj način mogu sebi da plate lečenje, knjige za decu i kupovinu osnovnih stvari. Junuz je smatrao da bi ovo moglo predstavljati pomak ka izlazu iz siromaštva, a i u svojoj teoriji je objasnio da se male pozajmice u velikom broju slučajeva uredno vraćaju. Takođe, mikrokreditne institucije tvrde da je mikrokreditiranje izuzetno važno kako bi se razvila ekonomija i kako bi se osnažio privatni sektor.\nIako ova priča zvuči lepo, istina je da su kamatne stope u velikom broju institucija koje daju ovakve pozajmice veoma visoke, te bi se u nekim slučajevima to moglo okarakterisati i kao pravo zelenašenje. To je bio slučaj i sa Banco Compartamos, velikom bankom u Meksiku i najvećom finansijskom institucijom u Latinskoj Americi, koja je imala više od 2,5 miliona klijenata čije su kamatne stope u jednom trenutku iznosile 86%. Međutim, Junuz navodi da ovakve institucije ne bi trebalo mešati sa osnovnom idejom mikrokreditiranja za koju se on zalagao, jer eksploatišu siromašne zarad benefita investitora.\nPostoji i opasnost od ovakvog pozajmljivanja, jer može doći do toga da se ljudi nađu u goroj sitaciji nego ranije, a i sam Junuz smatra da bi u praksi mikrofinansiranje moglo predstavljati problem. Ako se ne pazi na to na koji način se novac troši, postoji velika šansa da će se novac iskoristiti za svakodnevnu potrošnju (kao što je situacija u Južnoj Africi, gde se novac, u 94% slučajeva, koristi za svakodnevne potrepštine). Pozajmljivanjem i neulaganjem u posao, korisnici nisu u mogućnosti da ostvare profite, pa ni da vrate pozajmljeni novac, te dolaze u situaciju u kojoj se vrte u začaranom krugu, praveći sebi ogroman problem. Ono što mikrofinansiranje dobro radi jeste to što prepoznaje potencijalne korisnike koji su produktivni i imaju sposobnost da ostvare veću zaradu uz pametno korišćenje svoje pozajmice – one koji tu pozajmicu mogu da pretvore u određenu vrednost i poboljšaju svoj život. Međutim, slična je situacija i sa pričom započinjanja sopstvenog bizniza – ti poslovi su zapravo oni koji već postoje, tj. prodaju se proizvodi i usluge koje već postoje na tržištu, ne doprinoseći povećanju zaposlenosti ili prihoda. Ono što sledi je da taj isti biznis propadne zbog toga što ne postoji velika tražnja za proizvodima i uslugama, jer potrošači, uglavnom siromašni, mogu sebi da obezbede samo osnovne stvari za život.\nU Srbiji je do 2015. godine odobreno preko 20.000 mikrokredita, a prosečna pozajmica iznosi oko 1.400 evra. Ovakvi krediti, koji se odobravaju preko banaka, koriste se uglavnom za finansiranje uslužnih delatnosti, a građani Srbije su suočeni sa kamatama većim od 20%. Za mikrokreditima posežu građani kojima je potreban novac, a nisu u mogućnosti da kredit podignu u banci, te im mikrokrediti predstavljaju jedino rešenje. U Srbiji ne postoji zakon koji reguliše rad mikrofinansijskih institucija.\nMikrofinansiranje zvuči kao sjajna ideja i čini se da obećava win-win situaciju kada postoji problem kao što je siromaštvo, uveravajući da siromašnima može biti bolje bez ikakvih negativnih posledica, pri čemu bankari postaju neka vrsta heroja. „Pristup kreditima treba da bude ljudsko pravo nezavisno od ekonomske situacije pojedinca”, navodi Junuz, ali da li je uopšte moguće da priča o mikrokreditima funkcioniše ili, na prvom mestu, moramo prepoznati glavne probleme koji dovode do siromaštva?\nPrevious articleSve što niste znali, a niste smeli da pitate\nNext articleIstok protiv zapada\nNajveći karijerni događaj u regionu, 18. i 19. aprila u Beogradu! U Beogradu će se 18. i 19. aprila, u prostorijama hotela Metropol Palace,…


CVIJANOVIĆEVA O ZAPOŠLJAVANJU: Najboljim studentima stranačka knjižica je indeks | Banjaluka.net\nCVIJANOVIĆEVA O ZAPOŠLJAVANJU: Najboljim studentima stranačka knjižica je indeks\nPredsjednik Republike Srpske Željka Cvijanović izjavila je danas da Vlada Srpske otvara prostor za zapošljavanje najboljih studenata, koje niko nije pitao, niti će ih pitati da li imaju partijsku knjižicu.\nCvijanovićeva je istakla da je njihova partijska knjižica njihov indeks koji pokazuje da su imali sjajne rezultate.\n“To znači da su i sjajni, posvećeni ljudi i ako su mogli da završe fakultet s odličnim ocjenama, onda zaslužuju i dobro radno mjesto”, rekla je Cvijanovićeva novinarima u Trebinju.\n“Upravo Vlada na čijem čelu se nalazi SNSD, kao najdominantija politička partija, otvara prostor za zapošljavanje najboljih studenata i uopšte ih niko nije pitao imate li vi partijsku knjižicu ove ili one partije, niti će ih to pitati”, poručila je Cvijanovićeva.\n“Dio sistema postajete ili zato što radite u sistemu ili zato što kreirate određena rješenja koja provodi taj sistem. Tu vidim veliku vezu između politike i onoga što jeste upravljački kadar”, rekla je Cvijanovićeva.


Francuskinja Stephanie Frappart ispisala nove stranice historije u utakmici kvalifikacija za SP – Sport Centar Francuskinja Stephanie Frappart ispisala nove stranice historije u utakmici kvalifikacija za SP – Sport Centar\nUtakmicu kvalifikacija za Svjetsko prvenstvo 2022. godine Nizozemska – Latvija (2:0) sudila je Francuskinja Stephanie Frappart, a time je ispisala nove stranice historije.\nFrappart je tako postala prva glavna sutkinja u historiji kvalifikacija za smotru najboljih svjetskih reprezentacija u muškoj konkurenciji.\nPodsjetimo, ona je u decembru prošle godine postala prva žena koja je sudila utakmicu Lige prvaka i to u susretu između Juventusa i kijevskog Dinama.\nTakođer je sudila utakmicu Super kupa između Liverpoola i Chelseaja 2019. i finale svjetskog prvenstva za fudbalerke između SAD-a i Nizozemske iste godine.\nkvalifikacije za svjetsko prvenstvo 2022latvijanizozemskastephanie frappart\nUdarac za Nizozemce pred nokaut fazu Eura: De Boer ostao bez napadača


TRAŽE NAKNADU ZA PREKOVREMENI RAD: Tužbe zaposlenih u Kliničkom centru Niš | Novosti.RS\nZaposleni tvrde da su se na ovaj korak odlučili nakon što je i prvi čovek ove ustanove Zoran Radovanović podneo tužbu za neisplaćene dnevnice u iznosu od 300.000 dinara.\nZaposleni tvrde da im se ne plaća dežurstvo preko 40 radnih sati, a neki od njih, kažu, mesečno odrade i do 96 sati prekovremeno. Takođe, tvrde da su "zakinuti" prilikom obračuna zarade kada je reč o radu vikendom, a pojedinima nisu platili neiskorišćeni godišnji odmor.\n- Tužba direktora Radovanovića samo je "prelila čašu". Mnogo su se ogrešili prema nama, jer dok su sebi isplaćivali stimulacije mesečno i do milion dinara, nama su zakidali svuda gde su mogli. Ćutali smo jer smo znali u kakvom je stanju KC Niš, ali više nećemo jer ne vidimo izlaz iz ove situacije - kaže jedan od hirurga koji je već podneo tužbu.\nPredsednik Upravnog odbora KC Niš Milan Petrović kaže da se ovom telu niko zvanično nije obratio i tražio da se eventualne greške isprave.\n- Odgovorno tvrdim da je poštovan zakon i da niko nije oštećen. Ukoliko je i bilo propusta postoji način za mirno rešavanje sporova, jer u ovom trenutku nisu potrebne tenzije u ovoj ustanovi zbog ozbiljnosti situacije - kaže Petrović.\nKC Niš Klinički centar Niš dežurstva tužba


ZBOG MERA RECIPROCITETA: Kilometarska kolona na Jarinju | Ekspres.net\nVozači koji robu voze iz Slovenije, Poljske i drugih zemalja na Kosovo čekaju već čitav dan na prelazu, jer im se ne dozvoljava prolaz bez odgovarajuće dozvole, prenosi portal Kosovo online. “Ne daju nam da prođemo zbog srpskih tablica na kamionu. Traže nam neku najavu, od nekog oficira za vezu, ali nam niko još nije dao tačnu informacijiju. Ne znamo šta će biti dalje”, rekao je jedan od vozača.\n“NE VRAĆAMO SE NA ASIMETRIČNE ODNOSE” Kurti: Takse će biti ukinute u zamenu za reciprocitet Grenel traži ukidanje taksi na srpsku robu, ali bez uvođenja reciprociteta KURTI: I Tramp je rekao da je reciprocitet njegova omiljena reč “DELOVAĆEMO KAO NEZAVISNA DRŽAVA” Kurti: Uvešćemo mere reciprociteta Srbiji